Ağ Ev və Konqres nümayəndələri hökumətin qismən bağlanmasına son qoyulması üçün müzakirələri bazar günü davam etdirəcək\nAğ ev rəsmiləri və Konqres nümayəndələri hökumətin qismən bağlanmasına son qoyulması yollarını müzakirə etmək üçün bazar günü yenidən görüşəcək.\nABŞ federal hökuməti artıq iki həftədən artıqdır qismən fəaliyyətini dayandırıb.Hökumətin qismən fəaliyyətini dayandırması yüz minlərlə federal işçiyə təsir göstərir.\nHökümət prezident Donald Trampın ABŞ-Meksika sərhədində divar inşa etmək üçün $5 milyard tələb etməsi və Demokrat Partiyasının liderlərinin bunun əvəzində digər sərhəd təhlükəsizliyi xərclərinə $1,3 milyard dollar ayrılmasını təklif etməsindən sonra bağlanıb.\nKonqresdəki demokratlar ABŞ liderinə divarın inşası üçün maliyyə verməməyə söz verib. Nümayəndələr Palatasının yeni seçilmiş spikeri Nensi Pelozi onu “əxlaqsız” adlandırıb.\nDonald Tramp əvvəlcə hökümətin bağlanmasına görə məsuliyyəti öz üzərinə götürəcəyini bildirsə də, indi hazırkı vəziyyətə görə demokratları günahlandırır.\nTramp şənbə günü axşam Twitter sosial şəbəkəsində yazdığı mesajında sərhəd təhlükəsizliyi və digər məsələləri yüksək səviyyəli müşavirləri ilə müzakirə etmək üçün bazar günü Kemp Deyvid iqamətgahına gedəcəyini bildirib. O həmçinin üzərində “Divar gəlir” yazılmış fotosunu paylaşıb.\nABŞ hökümətinin qismən bağlanması o deməkdir ki, 380 min insan icbari məzuniyyətə göndərilib, əlavə 420 min nəfər isə işləyib, maaşlarını yalnız federal büdcə ilə bağlı mübahisə bitəndən sonra ala biləcək.


Hurriyyet.org xəbər verir ki, dünya əhalisində təşviş doğuran korona epidemiyası davam edərkən Kolumbiyada yeni bir epidemiya yayıldığı bildirilir. Mənşəyi hələlik bəlli olmayan virus 6 gündə 6 uşağın ölümünə səbəb olub.\nKolumbiyanın Səhiyyə Nazirliyi ölkənin şimal-qərbindəki Çoko vilayətindəki Bajo Baud məntəqəsində yayılan xəstəliyin 23 yanvardan bəri 6 uşağın ölümünə, 60-dan çox insanın yatağa düşməsinə səbəb olduğunu bildirib.\nNazirliyin “Tvitter” səhifəsindəki açıqlamasında naməlum epidemiya ilə qarşılaşdıqları, ehtiyat tərbirlərinin artırıldığı bildirilir.\nKolumbiyanın Vounaan Xalq Hakimiyyəti Şurasının (Woundeko) təmsilçisi Orlando Moya, yerli mətbuata açıqlamasında epidemiyasının 10 yaşdan kiçik uşaqlarda qızdırma, qusma və ishala səbəb olduğunu bildirib.\nMoya deyib: “Uşaqlar ölürlər, axırıncısı dünən günorta öldü. Heç kim bizə bunun səbəbini demir”.\nÇoko ştatının səhiyyə naziri Carlos Tirso Murillo virusla bağlı dəqiq məlumat verməyib, lakin təmiz su tapılmaması səbəbindən kəskin ishal hallarının yayılmış ola biləcəyini söyləyib.


“Dedim mən buna imza atmayacam. Dedilər necə? Dedim belə…” - İlham Əliyev\nTarix 05.10.21, 13:30\nPrezident İlham Əliyev ötən gün Cəbrayıla səfəri zamanı bir qrup rayon sakini qarşısında çıxışında vaxtilə Qarabağ danışıqları zamanı Minsk Qrupuna həmsədrlik edən dövlətlərin təzyiqləri ilə üzləşdiyini bildirib. Prezident deyib ki, bu təzyiqlərdə məqsəd Azərbaycanı öz torpaqlarını azad etməkdən çəkindirmək və Qarabağın itirilməsi ilə barışmağa məcbur etmək idi.\nAzFakt.com İlham Əliyevin çıxışının həmin hissəsini təqdim edir:\n-Bizə edilən təzyiqlərin və təxribatların təməlində də bax, Qarabağ amili idi. Çünki prezidentlik dövründə, - mən bunu bir neçə dəfə demişəm, indi hələ vaxt tam yetişməyib ki, mən xalq qarşısında tam mənzərəni açım, - amma belə tezislər var idi ki, bəli, siz gərək Qarabağı unudasınız, siz gərək bu vəziyyətlə barışasınız, deməli, Ermənistanla barışasınız, əməkdaşlığa başlayasınız".\nNeçə dəfə təklif edilirdi ki, Azərbaycan güc tətbiq etməməklə bağlı öhdəlik götürsün öz üzərinə. Mən hər dəfə imtina edirdim, hər dəfə! Sonuncu dəfə Aprel döyüşlərindən sonra Vyana görüşündə. O vaxt məğlubiyyətdən sonra Ermənistanı dəstəkləmək üçün Minsk qrupunun həmsədri olan Amerika Birləşmiş Ştatları Vyanada tələm-tələsik bu görüşü təşkil etmişdi. Mən o görüşə gələndə artıq orada Minsk qrupunun xarici işlər nazirləri əyləşmişdilər və mənə bir protokol, yəni, bir bəyanat mətnini verdilər.\nMən elə orada dedim ki, əgər bunu siz hazırlamısınızsa, bunu bir gün əvvəl, iki gün əvvəl verəydiniz. Niyə məni fakt qarşısında qoyursunuz? Mən başladım orada oxumağa. Gördüm ki, burada bizə sərf etməyən müddəalar var, o cümlədən güc tətbiq etməməklə. Mən imtina etdim. Dedim ki, mən buna imza atmayacağam. Dedilər necə? Dedim belə. Siz özünüz nə istəyirsiniz qəbul edin, mən buna imza atmayacağam. Yəni, sözüm odur, bütün təzyiqlərin təməlində bu dayanmışdı ki, biz daxili problemlərlə məşğul olaq, daxili problemlərin içərisində çabalayaq ki, Qarabağ unudulsun və Ermənistan bu torpaqlara əbədi sahib olsun.\nBütün neft-qaz kəmərləri, nəqliyyat xətləri, dəmir yolu – hamısı Ermənistandan yan keçdi. Yəni, nəhayət Ermənistanı çökdürdük. İqtisadi cəhətdən artıq bizimlə rəqabət apara bilmədi, hərbi cəhətdən apara bilmədi, müftə alsa da, yenə də o istədiyi silahları ala bilmədi. Beləliklə, Ermənistanda daxili böhran artıq qaçılmaz idi, xalq qalxmışdı, nifrət etdiyi Sarkisyan rejiminə qarşı qalxmışdı və dəyişiklik oldu. Mən o vaxt demişdim, bəli, o dəyişiklikdə bizim əlimiz olub, əlbəttə ki, birbaşa yox. Biz yalan danışmamalıyıq. Bizim birbaşa yox, amma dolayısı ilə. Əgər Ermənistan inkişaf edən ölkə olsaydı, xalq ayağa qalxardı? Əlbəttə ki, yox. Ona görə, bu hakimiyyət dəyişikliyində bizim rolumuz kifayət qədər böyük idi. Mən deyirdim ki, bizim hədəfimiz nəyin bahasına olursa-olsun, torpaqların azad edilməsidir və biz ölüm savaşına çıxdıq, bunu hər kəs bilir. Çünki kim deyə bilərdi ki, hansı ölkə necə hərəkət edəcək. Mən bu qarantiyanı verə bilməzdim. Biz faktiki olaraq ölüm-dirim savaşına çıxmışdıq, yəni, ya ölüm, ya olum, vəssalam, qurtardı. Daha səbrimiz tükənmişdi.


Yaz yorğunluğu nədir? | Quedeus\nYaz yorğunluğu nədir?\nDec 23 2017 Cavabla\nTornado answered on Dec 23 2017\nYaz aylarında maddələr mübadiləsindəki dəyişikliklərə görə yorğunluğu, halsızlıq olur. Bunun ən əsas səbəbi havaların istiləşməsi ilə daha çox su buxarlanır və bunun nəticəsində havadakı rütubət və elektrik yükü artır.\nBundan başqa maddələr mübadiləsində dəyişiklik və orqanizmin isti havaya uyğunlaşmasıda bu problemi yaradır. Bu zaman əsas şikayətlər halsızlıq, gərginlik, bağırsaq problemləri, oynaqlarda ağrı və yuxu problemidir.\nDüzgün olmayan qidalanma, vitamin çatışmazlığı, hərəkətsiz həyat, stress, kofein, nikotin və spirt istifadəsi yaz yorğunluğunu artıran səbəblərdəndir. Xəstəliklərdən isə, yüksək təzyiq, tiroid problemləri və bəzi infeksiyalar bu yorğunluğu artırır.\nGünəş altında çox dayandıqda niyə saç rəngi açılır?


Alqoritm dərnəyinin rəsmi veb səhifəsi - LütfiZadə Haqqında\nBazar ertəsi, 19.04.2021, 03:42\nXoş Gördük Guest | RSS\nƏsas səhifə Qeydiyyat Giriş\nHazırda onlayn : 1\nİstifadəçilər : 0\nSizin İP : 3.238.250.105\nVeb səyyah :\nProfessor Lütfi Zadə\nLütfi Zadə - Lütfi Rəhim oğlu Ələsgərzadə idi. Artıq xeyli vaxtdır ki, bu dahi şəxsiyyətin adı dünya elminin nəhəngləri - İsaak Nyuton, Albert Eynşteyn, Ernest Rezerford, Blez Paskal və başqaları ilə bir sırada çəkilir.\nİranda dostları və qohumları vasitəsilə külli-miqdarda kibrit alan Rəhim onu Bakıya gətirib burada satışın təşkil etməklə özünə yaxşı güzəran düzəltmişdir. Biznes fəaliyyəti ilə yanaşı Azərbaycan Universitetinin "Şərqşünaslıq” fakültəsində təhsil alır və İranda həftəlik qəzetlərin Bakı nümayəndəsi kimi də çalışırdı.\nLütfinin uşaqlığı da həmyaşıdlarından olduqca fərqlənirdi. Fanni xanım onunla bağlı verdiyi müsahibələrin birində deyirdi: Lütfinin 5 yaşı tamam olan günü qohum-əqrəbalarımız gələrək onu təbrik etmək istəyirdi. Lakin O, bütün qonaqların ona görə gəlməsini sanki görmür, küncə çəkilərək kitab oxumaqda davam edirdi. Onun otağında iki mindən çox kitab var idi ki, onların da əksəriyyəti rus dilində idi. Lütfinin 12 yaşı olanda isə otağı üzərində "TƏK”(bu onu oxuyan zaman narahat edilməməyi üçün idi) yazılmışdı.\n1932-ci ildə Sovetlər İran vətəndaşları olan azərbaycanlılarla bağlı yeni fərman imzalayır. Bu fərmana görə onları iki yoldan birini seçməli idilər: ya Sovet Azərbaycanında qalıb buranın vətəndaşlığın qəbul etməli, ya da ölkəni dərhal tərk edib getməli idilər. Ələsgərzadələr ailəsi sovetlərin hakimiyyətə gəlməsindən sonra ətrafda baş verən hadisələrdən narazı olduqlarından İrana geri qayıtmaq qərarına gəlirlər. Bir çoxları, xüsusilə də yaxın qohumları bu addımın gələcəkdə Lütfi Zadə fenomeninin formalaşmasında böyük rolu olduğunu qeyd edirlər. Çünki o illərdə sovetlər kibernetika, informatika, genetika kimi elmlərə öz mənfi mövqeyi ilə seçilirdi və çətin ki, belə mühitdə Lütfi Zadə öz elmi ilə irəli gedə bilərdi. O, hələ 9 yaşında ikən Ələsgərzadələr ailəsi Bakını tərk edərək Tehrana köçüblər. Balaca Lütfi o vaxt rusdilli məktəbin üçüncü sinfini bitirmişdi. Tehrana köçdükdən sonra təhsilini amerikalıların Albors missioner məktəbində davam etdirib. L.Zadə müsahibələrindən birində Alborsda oxuyarkən Sovet və Amerika məktəbləri arasında çox böyük fərq gördüyünü söyləyirdi. Bu məktəbdə böyük alim ilk dəfə olaraq Amerika xalqı, Amerika elmi və mədəniyyəti haqqında məlumat əldə edir. Orada elmin inkişafı üçün yaradılmış şərait onu hələ məktəb illərindən Amerikaya çəkir: "Dünyanın bu füsünkar ölkəsi ilə görüşməyə, onun universitetlərində təhsilimi davam etdirməyə can atırdım”. Lakin, o, hələlik "arzularının ölkəsi”nə getməyi düşünmürdü. Hələ ilk ali təhsilini də Tehranda almalıydı. Beləliklə, L.Zadə orta təhsilini tamamladıqdan sonra Tehran Universitetinin Elektrik Mühəndisliyi fakültəsinə daxil olur. Böyük alimin Amerika həyatı isə 1944-cü ildən başlayır.\nL.Zadə Tehran Universitetini böyük uğurla başa vurduqdan sonra Amerika Birləşmiş Ştatları-a gəlir və təhsilini Massaçusets Texnologiya İnstitutunda davam etdirir. 1947-ci ildə valideynlərini də öz yanına gətirən alim artıq bu vaxt Kolumbiya Universitetində çalışırdı. O, 1948-ci ildə Kolumbiya Universitetində elektron mühəndisliyi üzrə magistr, 1957-ci ildə isə professor dərəcəsi alır. Həmin vaxt L.Zadə məşhur alim, kibernetikanın atası hesab olunan Norbert Vinerin tövsiyyəsilə Kaliforniyaya, bu ştatdakı Berkli Universitetinə gəlir. Burada ilk vaxtlar bir qədər çətinlikler çəkən böyük alim sonralar şəraitə uyğunlaşır və bu günə qədər də Berkli Universitetinin professoru olaraq qalır.\nZadə Kaliforniya universiteti Professorlarının əhatəsində\nBu gün dünya elminə L.Zadənin 6 mühüm nəzəriyyəsi məlumdur. Hazırda onlar elm və istehsalatda geniş şəkildə tətbiq olunur. L.Zadəyə dünya şöhrəti qazandıran, onun dünya elmində inqilab hesab olunan qeyri-səlis məntiq(Fuzzy Logic) nəzəriyyəsidir. Aparıcı dünya şirkətlərinə inanılmaz məbləğdə gəlir gətirən bu nəzəriyyə 1965-ci ildə işlənib hazırlanıb. Nəzəriyyə uzun müddət Amerika elmi ictimaiyyəti tərəfindən qəbul edilməsə də, ötən əsrin 80-ci illərində Yapon alimlərinin diqqətini cəlb edib və Yaponlar bu unikal nəzəriyyədən yararlanmaq qərarına gəliblər. L.Zadə nəzəriyyəsinin tətbiqi gündoğan ölkəyə milyardlar qazandırıb. Bu gün Yaponiyanın "Mitsubishi", "Toshiba", "Sony", "Canon", "Sanyo", "Nissan", "Honda” və digər nüfuzlu şirkətləri qeyri-səlis məntiq texnologiyasından foto ve videokameralar, paltaryuyan maşınlar, vakuum kimyəvi təmizləyiciləri istehsalında, avtomobillərin, qatarların, sənaye proseslərinin idarə olunmasında geniş istifadə edirlər. L.Zadə 1989-cu ildə qeyri-səlis məntiq nəzəriyyəsinin sənayedəki uğurlarına görə Yaponiyanın elm adamlarına verdiyi ən yüksək mükafat - "Honda” mükafatı ilə təltif olunub. Amerikalılar da gec də olsa, L.Zadə nəzəriyyəsinin qiymətini anlamağa, ondan yararlanmağa başlayıblar. Bu gün bu nəzəriyyə Amerikanın "General Motors”, "General Electric”, "Motorola", "Dupont”, "Kodak” və başqa şirkətləri tərəfindən istehsalatda geniş tətbiq olunur.\nL.Zadə eyni zamanda "Təəssüratlar nəzəriyyəsi”, "Sistemlər nəzəriyyəsi”, "Sözlə işləyən kompüter nəzəriyyəsi”, "Optimal süzgəclər nəzəriyyəsi” kimi dünya elminin inkişafında, onun yeni əsaslar üzərində qurulmasında mühüm rol oynamış elmi kəşflərin müəllifidir.\nQeyd edək ki, L.Zadənin nəzəriyyələrinin meydana gəlməsində onun Qurani-Kərimi dərindən bilməsinin də mühüm rol oynadığını düşünənlər var. Qeyri-səlis məntiq nəzəriyyəsi ilə hələ ötən əsrin 60-cı illərinin axırlarından tanış olmağa başlayan strateji raket qurğuları üzrə mütəxəssis Əlimuxtar Əkbərovun qənaətinə görə, bu nəzəriyyə məhz Quranın məntiqindən doğan bir elmi yanaşmadır. L.Zadə hazırda Berkli Universitetinin elektronika kafedrasının müdiridir. O bu ali təhsil müəssisəsinin ömürlük professoru seçilmiş yeganə şəxsdir. Böyük alim Azərbaycanda çox az yaşasa da, vətəndə onu heç vaxt unutmayıblar. Lütfi Zadə haqqında "Müasir elmin korifeyi” (müəlliflər - Fərhad Tağıyev, Şamxəlil Məmmədov), "Dünya dahilərsiz yaşaya bilmir” (müəllif - Möhbəddin Səməd) adlı kitablar , "Uzaq və yaxın Lütfi Zadə” (quruluşçu rejissoru - Oqtay Babazadə, ssenari müəllifi - Möhbəddin Səməd) sənədli filmi, Lütfi Zadə irsi və Süni İntellekt Assosiasiyası, Lütfi Zadə adına Beynəlxalq Müasir Elmlər Akademiyası yaradılıb.\n"Uzaq və yaxın Lütfi Zadə” sənədli filmi üzərində xüsusi dayanmağa dəyər. 1996-cı ildə çəkilmiş bu filmdə, demək olar ki, böyük alimin bütün həyatı, elmi uğurları öz əksini tapıb. Hazırda L.Zadənin iştirak etdiyi bütün beynəlxalq konfranslar bu filmlə başlayır. Təşkilatçılar onun haqqında əlavə məlumat verməyə ehtiyac duymurlar. Çünki onların söyləyəcəklərini "Uzaq və yaxın Lütfi Zadə” filmi daha geniş şəkildə deyir. Filmin rejissoru O.Babazadə bizimlə söhbətində onu necə çətinliklə ərsəyə gətirdiklərindən, L.Zadəye kifayət qədər bələd olan bir insan kimi bu böyük insanın şəxsi keyfiyyətlərindən danışıb. Rejissorun sözlərinə görə, filmin çəkilməsi bir təsadüflə bağlıdır. Bele ki, jurnalist M.Semed və O.Babazadə əslində görkəmli alim Tofiq İsmayılov haqda film çəkmək istəyiblər. Ancaq… "Biz bu filmi çəkmək üçün qapı-qapı gəzərək pul axtarmağa başladıq. Yalan olmasın, bəlkə də yüz qapı döydük. Söz verən çox, ancaq pul verən yox idi. Biz də bir dəfə peşman halda oturub çay içirdik. Bu vaxt Möhbəddin müəllim dedi ki, Lütfi Zadə adında bir məşhur azərbaycanlı alim var. T.İsmayılovun məsələsi düzəlmirsə, bəlkə Lütfi Zadə haqda film çəkməyə cəhd edək. Mən bu sözü eşidəndə gülməyə başladım və dedim ki, Bakıda oturub Tofiq İsmayılov haqda bir şey çəkməyə imkanımız yoxdur, Amerikaya getməyə isə heç yol pulu tapa bilmərik. Bunun uçun külli miqdarda pul lazımdır. O mənə professor Rafiq Əliyev haqqında danışdı, onun Lütfi Zadənin davamçısı olduğunu söylədi və dedi ki, bəlkə o bizə kömək edə bilər. Doğrudan da, Möhbəddin müəllim ehtimalında yanılmamışdı. Məhz Rafiq Əliyevin dəstəyi sayəsində bizim ideyamız reallaşdı”.\nR.Əliyevlə görüşdən sonra yenidən maliyyə axtarışları başlanır və çəkiliş qrupu çox böyük əziyyətlə toplanan vəsaitlə bilet pulunu düzəltməyə müvəffəq olurlar. Beləliklə, çəkiliş qrupu 1994-cü ildə İrana, ondan iki il sonra - 1996-cı ilin iyununda Amerikaya yola düşür. O.BabaZadənin sözlərinə görə, pul çox az olduğundan böyük çətinliklərlə üzləşiblər: "Amerikada biz pula qənaət etmək üçün üçümüz bir otaqda qalmalı olduq. Şəhərin bu başından o başına çox vaxt, kamera, ştativ əlimizdə, piyada getməli olurduq”. Lakin, bütün çətinliklərə baxmayaraq filmin yaradıcıları qısa müddətdə həm Berklidə, həm de Almaniyanın Frankfurt ve Zigen şəhərlərində - Lütfi Zadənin iştirak etdiyi iki beynəlxalq konfransda çəkilişlər apara biliblər.\nFilmə baxarkən diqqətimi L.Zadənin boynundan asdığı peycer və heç belindən açmadığı bir çanta cəlb etdi. Bu barədə soruşarkən O.BabaZadə mənə böyük alimin NATO və NASA-nın aparıcı mütəxəssisi olduğunu, ona görə de boynunda peycer, çantanın içərisində daim iki mobil telefon gəzdirdiyini söylədi. Onun sözlərinə görə, daim açıq vəziyyətdə olan mobil telefonlar və peycer L.Zadənin istənilən an bu təşkilatların müraciətlərinə cavab verə bilməsi üçün nəzərdə tutulub. Qeyd edək ki, L.Zadəni Azərbaycanda bir çoxları "beynəlxalq toplantılarda azərbaycanlı olduğunu gizlədən, kosmopolit bir elm adamı” olmaqda qınayıblar. Hətta bezi həmkarlarım bu yazını yazarkən mənə "Əgər Lütfi Zadə bir azərbaycanlı ilə bir amerikalı, bir erməni arasında fərq görmürsə, onun haqqında yazmağa dəyməz. Rostropoviç yəhudi olsa da, Azərbaycanı Lütfi Zadədən çox sevir” kimi fikirlər söyləyirdilər. Ancaq təbii ki, menim L.Zadə haqqında düşündüklərim həmkarlarımın düşüncələrindən fərqli olduğundan bu böyük alim və Azərbaycanlı haqqında sevə-sevə yazdım. Sənədli filmdə de onun Azərbaycan və Bakı haqqında danışarkən necə kövrəldiyinin şahidi oldum. O.BabaZadə isə böyük alimlə görüşən bir insan kimi mənimlə söhbətdə L.Zadənin heç vaxt azərbaycanlı olduğunu gizlətmədiyini, əksinə, bununla qurur duyduğunu dedi: "Onun evində Azərbaycanın görkəmli bəstəkarları Qara Qarayevin, Fikrət Əmirovun, Cövdət Hacıyevin, müğənnilərdən Şövkət Ələkbərovanın, Bülbülün, Lütfiyar İmanovun, Flora Kərimovanın kasetləri var. Lütfi Zadə Azərbaycan dilini də yaxşı başa düşür. Sadəcə, səhv edə biləcəyindən çəkinərək, doğma dildə danışmır. Deyir ki, Azərbaycan dilində təmiz danışmağım üçün 3-4 gün azərbaycanlıların arasında olmağım bəs edər”. L.Zadə 5 fundamental elmi nəzəriyyə təklif etmişdir. Amerika Birləşmiş Ştatları-nın Berkli şəhərində İnformasiya Texnologiyası üzrə Zadə institutu yaradılmışdır - ZIFIT institutu. L.Zadənin elmdə Z-çevirmə kimi tanınan işi diskret və rəqəmli idarəetmə, informasiya və kommunikasiya sistemlərinin yaradılmasının əsasını qoymuş bir elmi nəzəriyyədir. L.Zadənin məşhur vəziyyətlər fəzası, dinamik sistemlərin idarə olunma və müşahidə olunma nəzəriyyələri müasir idarəetmə elminin əsasını təşkil edir. Amerika Birləşmiş Ştatları-nın Milli Kosmik Tədqiqatlar Mərkəzi (NASA) bu nəzəriyyələr əsasında idarəetmə sistemlərini tədqiq edir, layihələndirir və tətbiq edir. L.Zadənin ən böyük nəzəriyyəsi qeyri-səlis məntiq nəzəriyyəsidir. Bu nəzəriyyə riyaziyyatın əsası olan ikili çoxluq anlayışına yeni ifadə vermişdir: qeyri-səlis çoxluq. Elmdə qeyri-səlis ölçünün daxil edilməsi təbiətdə və cəmiyyətdə gedən proseslərin qeyri-müəyyənliyini daha adekvat nəzərə almağa imkan yaratdı. L.Zadənin Soft Computing nəzəriyyəsi qeyri-səlis məntiq, sün’i neyron şəbəkələri, genetik alqoritmlər, xaos nəzəriyyəsi və ehtimal nəticəçıxarma paradiqmilərinin intellektual kombinasiyalarını özündə əks etdirərək yeni texnologiyaların əsasını təşkil edir. L.Zadənin sözlə işləyən kompüterlər nəzəriyyəsi əsasında işləyən kompüterlərdə informasiyanın qranulyasiyası kimi sözlər, cümlələr istifadə olunur. Bu tip kompüterlər təxmini məntiqi nəticə çıxarma qabiliyyətinə malik olan və təəsürat əsasında informasiyanı işləyə bilən insan beyninə ən adekvat texniki modelidir. L.Zadənin təəsürat nəzəriyyəsi dəqiq ölçmə aparmadan ətraf aləm haqqında tez və dolğun informasiya almaq üsullarını verir. Bu nəzəriyyənin məqsədi insanda mövcuda oxşar sün’i təəsürat sistemini yaratmağın prinsip və üsullarını verməkdir. Ümumiyyətlə Lütfi Zadənin qeyri-səlis məntiqini obrazlı şəkildə belə izah etmək olar: Aristotel məntiqi ilə mühakimə yürüdən beyin dünyanı yalnız ağ və ya qara rəngdə qavrayır, Zadə məntiqi isə dünyanı bütün çalarları ilə qavramağa imkan verir. Çünki Aristotel məntiqi ikili (binar) məntiqdir, Zadə məntiqi çoxmənalı (kəsilməz qiymətli) məntiqdir. Aristotelə görə, bir müddəa ya doğru, ya da yalan ola bilər. Zadəyə görə, hər bir müddəanın doğruluq dərəcəsi doğru və ya yalan arasında (və ya sıfırla bir arasında) kəsilməz qiymətlər alır. Zadə məntiqində real həyatı daha dürüst inikas etmək qabiliyyəti var, bu məntiqdə tolerantlıq daha çoxdur. Aristotel məntiqinə görə, bir adam ya dostdur, ya düşmən (kim bizimlə deyilsə o, bizim düşmənimizdir, yadıma demokratik olmayan cəmiyyətdə siyasi plyüralizmin olmaması düşür), Zadə məntiqinə görə, dostla düşmən münasibətləri arasında sonsuz sayda münasibət dərəcəsi var (məsələn, neytral, çox yaxın dost və s.). Professor Albert Eynşteyn fizikada inqilab etdi, klassik mexanika ilə kvant mexanikasının sərhədini göstərdi. Lütfi Zadə alternativ riyaziyyat (qeyri-səlis riyaziyyat) yaratdı. Elmin dili, qeyri-müəyyənlik ölçüsü dəyişdiyindən qeyri-səlis fizika, qeyri-səlis kimya, qeyri-səlis riyaziyyat və başqa qeyri-səlis elmlər yarandı. Əvvəlki yazılarımın birində demişdim ki, Zadənin qeyri-səlis məntiqi yayılma sürətinə və əhatə dairəsinə görə bu gün bir çox alimlərər elmdən çox dini xatırladır. Bu gün qeyri-səlis məntiq sahəsində 50-dən çox elmi jurnal nəşr olunur, hər il 100-dən çox beynəlxalq konfrans və simpoziumlar keçirilir (ikinci belə elm sahəsi tanımıram). Zadə bizim üçün dahidir. Düz 20 il Amerika elmi ictimaiyyəti tərəfindən qəbul edilməyən qeyri-səlis məntiq nəzəriyyəsi, nəhayət, 1980-ci illərdə yapon alimləri tərəfindən böyük maraqla qarşılanmışdır. Beləliklə, bu nəzəriyyə riyaziyyatın, kibernetikanın, informatika və hesablama texnologiyasının inkişafı tarixində yeni bir dövr açmışdır. Bu nəzəriyyə bütün dünyada elmə, texnika və texnologiyaya geniş nüfuz etmişdir. Paltaryuyan maşınlardan tutmuş, avtomat sürücüyə kimi yüzlərlə, minlərlə sistemdə, qurğuda öz tətbiqini tapmışdır. Getdikcə həmin nəzəriyyənin əməli, gücü onun mücərrəd mahiyyətini üstələmişdir.\nGörkəmli alimin qeyri-səlis məntiq nəzəriyyəsi Amerika Birləşmiş Ştatları-nda kosmik proqramların həyata keçirilməsində mühüm rol oynayır. Yaponiyada qeyri-səlis məntiqə əsaslanan fotovideo cihazlar buraxılır. Danimarkada qeyri-səlis məntiq əsasında işləyən sement sobaları istehsal edilir. Avropada çoxlu sistem və qurğular, xüsusi "ağıllı” ekspert sistemlər hazırlanır. Hazırda Yaponiyanın "Umtaçi”, "Mitsubisi”, "Toşiba”, "Soni”, "Orison”, "Konon”, "Riqo”, "Sanyu” kimi tanınmış şirkətləri professor Lütfi Zadənin qeyri-səlis məntiq nəzəriyyəsindən istifadə edib böyük iqtisadi gəlir götürürlər; məsələn: Yaponiyada "Panasonik” və "Kvassar” adı altında mallar istehsal edən "Mitçusita” şirkəti qeyri-səlis texnologiyanın tətbiqindən sonra milyard dollarla gəlir götürmüşdür. Hazırda bu nəzəriyyədən iqtisadiyyatda, psixologiyada, linqvistikada, siyasətdə, fəlsəfədə, sosiologiyada, dini məsələlərdə, münaqişə problemlərində də istifadə olunur.\nİnsanın böyüklüyünü müəyyən edən müxtəlif atributlar və ölçülər var. Bəziləri insanın böyüklüyünü aldıqları mükafatlarla, fəxri adlarla, əldə etdikləri titullarla məhdudlaşdırırlar. Bəziləri isə adamları gördükləri qeyri-adi işlərə və əməllərə görə qiymətləndirirlər. Mükafatlara, titullara, fəxri adlara gəldikdə professor Lütfi Zadə çox şeyi özünə yaxın buraxmayan Yaponiyanın dünya elmində inqilabi çevriliş etmiş alimlərə ayırdığı ən yüksək mükafatı - Honda mükafatını almışdır. Titula gəldikdə isə o, dünya alimlərində yalnız bir-iki nəfərə nəsib olmuş çalışdığı Berkle Universitetinin ömürlük fəxri professoru fəxri adını qazanmışdır. Dünyanın bir çox akademiyalarının fəxri akademiki, universitetlərin fəxri professoru olması, ayrı-ayrı yüksək mükafatlar, titullar qazanması da ki öz yerində… L.Zadə dünyada əsərlərinə ən çox istinad edilən alim sayılır. Təkcə 1990-2000-ci illərdə onun əsərlərinə 36000-dən çox istinad edilmişdir. L.Zadə bir çox xarici ölkə akademiyalarının üzvüdür. O, çoxlu sayda mötəbər cəmiyyətlərin və fondların mükafatlarına layiq görülmüş, medallarla təltif edilmişdir. O, onlarla xarici dövlət və ictimai təşkilatların fəxri doktorudur Amma professor Lütfi Zadə şəxsiyyətini, Lütfi Zadə əlçatmazlığını müəyyən edən bu mükafatlar deyil, bir ömürdə beş elmi nəzəriyyə yaratması, dünya elmində inqilabi çevriliş edib onun ümumi mənzərəsini dəyişdirməsi ilə xarakterizə olunur.\nOnunla fəxr edirik


“Türkiyə ilə Azərbaycan arasında hərbi ittifaq müqaviləsi imzalanmalıdır” – Türkiyəli generaldan ÇAĞIRIŞ – Yenicag.Az\nAna Səhifə Hərbi “Türkiyə ilə Azərbaycan arasında hərbi ittifaq müqaviləsi imzalanmalıdır” – Türkiyəli generaldan ÇAĞIRIŞ\n“Türkiyə ilə Azərbaycan arasında hərbi ittifaq müqaviləsi imzalanmalıdır” - Türkiyəli generaldan ÇAĞIRIŞ\nYeni Çağ Media Qrupu – Noyabr 13, 2020 - 12:06\n“Ermənistanla imzalanacaq sülh sazişində Azərbaycanın ərazi bütövlüyünün tanınması haqda maddə olmalıdır”.\nYenicag.az xəbər verir ki, bu sözləri Türkiyə Ordusunun ehtiyatda olan general-mayoru Cahangir Dumanlı “Cümhuriyyət” qəzetində yayımlanan bugünkü köşə yazısında qeyd edib.\nAzərbaycanın bu müharibədə qəti qələbə qazandığını vurğulayan Cahangir Dumanlı gələcəkdə iki ölkə arasında imzalanacaq sülh razılaşmasına işğalçı dövlətin Azərbaycanın ərazi bütövlüyünü tanıması və Türkiyənin buradakı rolunu qəbul etməsi haqda maddələrin salınmasının zəruriliyini bildirib.\nGeneral-mayor həmçinin, Türkiyə ilə Azərbaycan arasında xarici təhdidlərə qarşı birgə müqavilə imzalanmasının vacibliyi qənaətindədir:\n“Savaş Azərbaycan Ordusunun qəti zəfəri və Ermənistanın məğlubiyyətilə nəticələndi. İşğal altındakı ərazilərin çoxu müharibə ilə, qalan üç rayon isə anlaşma ilə azad edilib.\nQarabağda artıq Azərbaycan Ordusu hakim olacaq. 9 noyabr anlaşması bir atəşkəs sənədidir. Sülhün dayanıqlılığı böyük sazişlə təmin edilməlidir. Azərbaycan strateji üstünlüyündən yararlanaraq, hərbi qalibiyyətini siyasi qələbəyə çevirməlidir.\nErmənistanla imzalanacaq sülh sazişinə Azərbaycanın ərazi bütövlüyünün tanınması və Türkiyənin buradakı rolunun qəbul edilməsinə dair maddələr salınmalıdır. Türkiyə də sülh danışıqlarında iştirak etməlidir.\nTürkiyə 9 noyabr anlaşmasında yaradılması nəzərdə tutulan atəşkəs monitorinq mərkəzinə yetərli heyətlə qatılmalıdır. Azərbaycanla Türkiyə arasında “Birinə qarşı edilmiş hərbi müdaxilə digərinə də edilmiş sayılır” səviyyəsində hərbi ittifaq müqaviləsi imzalanmalıdır.\nBölgədə davamlı sülhün təmin edilməsi və Ermənistanın gələcəkdə mümkün təxribatlardan çəkindirilməsi bu şəkildə mümkün ola bilər”.


“Charlie Hebdo”dan daha bir iyrənc karikatura: Aylan ölməsəydi... - VİDEO\n14 Yanvar 2016 11:22\nFransız dərgisi “Charlie Hebdo” daha bir qalmaqallı karikatura yayımlayıb.\nPublika.az-ın xarici mediaya istinadən verdiyi məlumata görə, “Charlie Hebdo” bu dəfə Egey dənizində boğulan və cəsədi Türkiyə sahillərində tapılan Aylan adlı körpə ilə Almaniyanın Köln şəhərində Yeni il gecəsi qadınlara zorakılıq edən miqrantlar arasında müqayisəni əks etdirən karikatura dərc edib.\nJurnalın son sayında dərc olunan bu karikatura yenə də beynəlxalq ictimaiyyətin müzakirəsinə səbəb olub.\nKarikaturanın məzmunu isə belədir: “Yuxarıda Aylanın cəsədi təsvir olunub. Aşağıda isə bir qadını qovan kişilər göstərilib. Və Almaniyanın Köln şəhərində Yeni il gecəsi qadınlara zorakılıq edən miqrantlara işarə ilə yazılıb: əgər Aylan ölməsəydi, böyüyəndə kim olardı? Yəqin ki, miqrant kişilərə avropalı qadınlara təcavüz etmələri üçün çağırış edərdi…”\nXatırladaq ki, Məhəmməd Peyğəmbərin karikaturalarını dərc etdiyi üçün Səid və Şərif Kouaçi qardaşları 2015-ci il yanvarın 7-də “Charlie Hebdo” jurnalının redaksiyasına silahlı hücum ediblər. Hücum zamanı 12 nəfər, o cümlədən jurnalın əməkdaşları öldürülüb.


MİLLİI BİRLİK NÜMAYİŞİ online gazeta,biznes xəbərləri\n“AZADLIQ” RADİOSU VƏ BBC-NİN AZƏRBAYCAN XİDMƏTLƏRİ “SİYASİ KURSDA YENİLİK” EDİRLƏR\nMİLLİI BİRLİK NÜMAYİŞİ\n“Xocalı şikəstəsi” Faciənin görünməyən tərəflərinə daha gur işıq salır\n“Reket” jurnalistləri kimlər bəsləyir? – Seymur Verdizadə soruşur\nSağlamlıq keşikçilərinin məsuliyyəti – xocalılılar unudulmur\nAlqı satqı elanları\nPosted on 27 Fevral 2019 Author Redaktor\tComment(0)\nPaytaxt Bakı fevralın 26-da “Xocalıya ədalət”- düşmənə nifrət çağırışlı insanların yürüş-mitinqinə darlıq edirdi\n27 ildir ki, “dünyanın o başına kimi səpələnən” soydaşlarımızın dilinin əzbərinə, nənələrin ağı-bayatısına çevrilib tar-mar edilən, “tonqal”lara atılan ulu yurd yerimiz – Xocalımız.\nDünən paytaxt sakinləri, eləcə də şəhərin qonaqları da Xocalı soyqırımının növbəti anım tədbirinə toplanmışdı. Azadlıq meydanından başlayan yürüş-mitinq Xətai rayonu ərazisindəki “Ana harayı” abidəsinə yol başlamışdı. Azərbaycan Prezidenti İlham Əliyevin, rəsmi dövlət orqanlarının, xarici ölkələrin respublikamızdakı diplomatik korpusunun nümayəndələrinin, həmçinin Milli Məclisin deputatlarının, dövlət və ictimai xadimlərin, ayrı-ayrı idarə və müəssisələrin, ali məktəb tələbə-müəllim heyətlərinin qatıldığı yürüş-mitinqin izdihamı həm də milli birliyin nümayişi anlamını verirdi.\nYürüş-mitinq iştirakçıları arasında şəhid Xocalının şahid xocalılıları da az deyildi. “Ana harayı” abidəsinin ətrafında göz yaşı axıda-axıda doğmalarının daşa həkk edilən adlarını axtaranlardan biri də Xalidə Hüseynova idi. Bu şəhid bacısı siyahıda 3 doğmasının – atasının, anasının və qardaşının adlarını tapır. Göz yaşları imkan verməsə də, birtəhər anladır ki, nə yaxşı, bir həftədən sonra doğmalarının meyitlərini meşədən tapıblar: “Onları Bərdənin Yeni Həyat kəndində torpağa tapşırdıq. Mərhum Milli Qəhrəman Çingiz Mustafayevin ağlaya-ağlaya çəkib göstərdiyi cəsədlərin arasında idilər. Budur, baxın, Hüseyn, Həsən, Ziynət, Yunis, Rəşid, Sədaqət…”\nO gecə iki qardaşından əli üzülən Pərvanə Məmmədovanın isə itkiləri yalnız bunlar olmayıb: “…Qaynatam başda olmaqla, nəslimizdən o gecə 15 nəfər itirmişik.\nBu abidəni nə yaxşı ki, ucaldıblar\nDövlət başçısına, xocalılıların bacısı qədər çox istədiyi Birinci vitse-prezident Mehriban xanım Əliyevaya minnətdarıq ki, bu abidə qoyulub və şəhidlərimizin adı burada daşa həkk edilib. Bu, bizə bir təsəllidir, yoxsa hara ziyarətə gedə bilərdik ki? Xalqımız xocalılıların dərdinə illərdir ki, şərik çıxır, o gecə təklənsək də, Bu, bizə az təsəlli deyil. İnanırıq ki, Xocalının qisası alınacaq, torpaqlarımız azad ediləcək. Xocalıda doğulmayan uşaqlar o yerlərdə yenidən qurub-yaradacaqlar. Xocalının başı əzəlindən bəlalı olub: dolub-boşalıb”.\nSolmaz İsmayılova 63 nömrəli tam orta məktəbin müəllimlərindən biridir. Xocalıda dünyaya göz açmış bu ana da 613 nəfərlik şəhid siyahısındakı adların arasından doğmalarını axtarıb tapır: Həmid və Tariyel Səmədov qardaşları. Solmaz xanım Həmid Səmədovun ömür-gün yoldaşıdır. Deyir ki, qaynı Tariyelin meyidini çıxarda bilməyiblər. Həyat yoldaşını isə Ağcabədinin Təzəkənd kəndində dəfn ediblər…\nGözüyaşlı analardan biri də Gülayə Orucovadır. 16 yaşlı balasını – Cavan Canan oğlunu o gecə itirib. Dörd gün meşədə gizlənsələr də, sonradan onları əsir alıblar. Gənc və yeniyetmə oğlanları onlardan ayırıb naməlum iistiqamətə aparıblar ki, ölmüş ermənilərin məzarı üstündə kəsəcəklər. Həyat yoldaşı ilə birlikdə minbir məşəqqətlər yaşadığı əsirlikdən qurtarıb gəlsələr də, oğlundan hələ də bir soraq ala bilməməsi onu dağlayır…\nMitinq-yürüş iştirakçıları arasında respublikamızın tanınmış ziyalıları az deyildi.\nTeymur Kərimli (AMEA-nın Humanitar Elmlər Bölməsinin akademik-katibi, akademik):\n– Respublikamızın ziyalıları, elm adamları adından xocalılılara səbr və təmkin diləyirəm. Bütün dünyanın gözü qarşısında baş verən bu dəhşətli soyqıqımının əsl mahiyyəti artıq üzə çıxır. Dövlət başçısı İlham Əliyevin, eləcə də Birinci vitse-prezident Mehriban xanım Əliyevanın səyi nəticəsində Xocalı soyqırımının dünyada tanıdılması və ona siyasi qiymət verilməsi istiqamətində böyük işlər görülür. Artıq dünyanın müxtəlif ölkələrində, diasporlarda, elm və təhsil müəssisələrində “Xocalıya ədalət!” şüarı altında tədbirlər keçirilir. Son 15 ildə bu tədbirlərin coğrafiyası genişlənir. Hazırda dünyanın 13 ölkəsi, o cümlədən ABŞ-ın 22 ştatı parlament səviyyəsində, İslam Əməkdaşlıq Təşkilatı Xocalı soyqırımını rəsmən tanıyıb. Avropa İnsan Haqları Məhkəməsi 22 aprel 2010-cu il tarixli qərarında Xocalının azərbaycanlılardan ibarət mülkü əhalisinin qırılmasını “müharibə cinayətləri və ya insanlığa qarşı cinayətlər kimi qiymətləndirilə bilən xüsusilə ağır əməllər” kimi müəyyən edib. Bütün bunlar bəşəriyyətə qarşı tarixi bir cinayətdir.\nXocalı soyqırımı Azərbaycan xalqının XX əsrdə üzləşdiyi dəhşətli faciələrdən biri olmaqla, Xatın, Liditsa, Qaradur, Srebrenitsa, soyqırımı kimi insanlıq tarixinə düşmüş qanlı hadisədir.\nNəzirə Nurullayeva (“The Business Times” qəzetinin baş yazarı, jurnalist):\n– Bilirsiniz, 1992-ci il fevralın 25-dən 26-na keçən gecə Azərbaycanın Xocalı şəhərində erməni silahlı birləşmələrinin keçmiş Sovet Ordusunun Xankəndidəki 366-cı motoatıcı alayı ilə birgə törətdiyi cinayət beynəlxalq hüquq baxımından məhz soyqırımı kimi qiymətləndirilməlidir. Çünki 27 il əvvəl törədilmiş Xocalı soyqırımı zamanı Ermənistan silahlı qüvvələrinin mühasirəsində qalmış, milli mənsubiyyətinə görə 613 nəfər soydaşımızın, o cümlədən 106 qadın, 63 uşaq, 70 qocanın həyatına son qoyulub, yüzlərlə dinc sakin ağır yaralanıb, 1275 nəfər girov götürülüb. Həmin kütləvi qırğın həyata keçirilərkən 8 ailə bütünlüklə məhv edilib, 25 uşaq hər iki valideynini, 130 uşaq isə valideynlərindən birini itirib, eyni zamanda, çoxsaylı əsir və girov götürülənlərə amansız işgəncələr verilib. Bu zaman insanların əsas hüquqları, ən başlıcası, yaşamaq hüququ kütləvi şəkildə pozulub.\nBu günlərdə ölkəmizin əksər bölgələrində, xaricdə olduğu kimi, o cümlədən, Azərbaycan Respublikasının Ailə, Qadın və Uşaq Problemləri üzrə Dövlət Komitəsi tərəfindən Xocalı soyqırımının 27-ci ildönümü ilə əlaqədar tədbir keçirilib. Tədbirdə Ombudsman Elmira Süleymanova, Ombudsman Aparatının, resurs mərkəzləri olan Azərbaycan Qadın və İnkişaf Mərkəzinin, Azərbaycan Uşaq və Gənclərin Sülh Şəbəkəsinin nümayəndələri iştirak ediblər.\nMüvəkkil həmin tədbirdə geniş çıxış edərək, bu soyqırımından sonrakı illər ərzində hər birimizin ürəkağrısı ilə yaşadığını deyib, bu faciənin və erməni təcavüzünün ağır nəticələrinin olduğunu bildirib. O, bu işğal zamanı erməni millətçilərinin Xocalı şəhərindən başqa, Azərbaycanın Kərkicahan, Malıbəyli, Quşçular, Qaradağlı, Ağdaban kəndlərində və digər yaşayış məntəqələrində də kütləvi qırğınlar törətdiklərini, Azərbaycan həqiqətlərinin, zəbt edilmiş Dağlıq Qarabağ və ətraf rayonlarımız barədə məlumatların dünyaya çatdırılmasının hər bir soydaşımızın vəzifəsi və borcu olduğunu söyləyib.\nXatırladaq ki, bir müddət əvvəl uşaqların öz müraciətləri ilə Azərbaycan həqiqətlərini dünya ictimaiyyətinə çatdırmaq məqsədilə kütləvi imzatoplama kampaniyası təşkil edidi.\n“Biz sülh elçisiyik! Bizə qoşulun!”\nBu devizlə aparılan ümumrespublika aksiyası çərçivəsində ölkəmizin müxtəlif guşələrində yaşayan və təhsil alan 310 mindən artıq məktəblinin, o cümlədən qaçqın və məcburi köçkün uşaqların imzaları toplanıb, imza vərəqələri BMT baş katibinin müavini, uşaqlar və silahlı münaqişələr üzrə xüsusi nümayəndəsinə göndərilib və bu kampaniyada Azərbaycan Uşaq və Gənclərin Sülh Şəbəkəsi nəzdində Liderlik Məktəbi yetirmələrinin fəal iştirakı olub. Bütün bunlar Xocalı qətlimanının dünyaya təqdim edilməsində mühüm tədbirlərdəndir. Dünya artıq ermənilərin simasızlığını yavaş-yavaş anlamağa başlayır.\nVəsilə Məmmədova (Laçın rayonundan məcburi köçkün, kitabxana müdiri):\n-Bəzi xarici ölkələrdə də Azərbaycan diasporunun təşkilatçılığı ilə Xocalı qətliamının 27-ci ildönümünə həsr olunmuş tədbirləri keçirldiyi barədə məlumatlar alırıq. Bu, təqdir olunasıdır.\nHeç də təsadüfi deyil ki, artıq bu il Amerika Birləşmiş Ştatları, Kanada, Avropa ölkələri, Latın Amerikası ölkələri və Avstraliya da daxil olmaqla dünyanın 50-dən çox ölkəsində\nXocalı soyqırımının qurbanları yad edilir.\nABŞ tarixində ilk dəfə olaraq azərbaycanlılara məxsus olmayan qeyri-hökumət təşkilatları – Amerika Sefardlar Federasiyası, Amerika Müsəlmanları Liderləri İttifaqı fevralın 25-də Xocalı soyqırımı qurbanlarına həsr edilmiş geniş tədbir keçirəcəkdir. Fevralın 17-də ABŞ-ın İllinoys ştatının Çikaqo şəhərində Holokost Muzeyi və Təhsil Mərkəzində Xocalı soyqırımı qurbanlarının xatirəsi yad edilib. Bununla yanaşı, ABŞ-ın Vaşinqton, Nyu-York, Bruklin, Boston, Solt Seyk Siti, Çikaqo və Meyn şəhərlərində, o cümlədən Florida Ştatında da Xocalı soyqırımının ildönümü ilə bağlı anım tədbirləri təşkil olunub”.\nAqil Məmmədov (Xocalı Rayon Mərkəzi Xəstəxanasının baş həkimi):\n-Hazırda qardaş Türkiyədə Xocalı soyqırımının anım tədbirlkərində iştiurak edirik. Burada aldığımız məlumadan deyilir ki, fevralın 23-dən etibarən Kanadanın Toronto, Edmonton, Ottava şəhərlərində Xocalı soyqırımı qurbanlarının xatirəsinə həsr olunmuş tədbirlər keçirilir.\nTürkiyənin İzmir, İstanbul, Kahramanmaraş, İğdır, Kayseri kimi şəhərlərində, Kocaeli vilayətində Xocalı mövzusunda konfrans, fotosərgi və s. tədbirlərin təşkil olunub. Bununla yanaşı, Gürcüstanda da fevralın 26-dək ölkənin Marneuli və Laqodexi rayonlarında, eləcə də paytaxt Tbilisidə Xocalı qətliamına həsr olunmuş yürüşün təşkili, məlumatlandırıcı bukletlərin paylanılması, sənədli və bədii filmlərin nümayişi etdirilib.\nXocalı qətliamının qurbanları Almaniya, Fransa, Belçika, Niderland, Avstriya, Finlandiya, Estoniya, Macarıstan, Serbiya, Latviya, Rumıniya, İsveçrə, Yunanıstanda da yad edilir. Fevralın 23-də Belçika Krallığının Brüssel şəhərində Lüksemburq meydanında keçiriləcək mitinqin də əsas şüarlarını “Xocalıya Ədalət”, “Xocalıya biganə qalma” kimi çağırışlar təşkil edilib.\nRusiya Federasiyasının Moskva, Sankt-Peterburq, Perm şəhərləri daxil olmaqla, 25-dən çox regionunda Xocalı soyqırımının ildönümünə həsr edilmiş müxtəlif formatlı anım mərasimləri keçirilir. Bundan başqa, Ukrayna, Belarus, Moldova, Tacikistan, Qazaxıstan, Özbəkistanda da faciə ilə bağlı xatirə gecələri, film nümayişi və sərgilərin təşkili, eləcə də beynəlxalq təşkilatlara etiraz bəyanatları göndərilib.\nQeyd edilənlərlə yanaşı, İsrailin paytaxtı Tel-Əvivdə və Akko şəhərində də Xocalı soyqırımı qurbanlarının xatirəsinə həsr edilmiş anım mərasimlərinə minlərlə insan qatılıb və erməni vəhşilyi lənətlənib. Ümumilikdə 50-dən çox ölkədə, 100-lərlə şəhərdə 170-dən çox anım tədbirinin keçirilməsi barədə əlimizdə məlumatlar var.\nAraz ƏHMƏDOV (İnternet Məzunlarının Sosial İnteqrasiya Gənclər İctimai Birliyinin sədri):\n– Xocalı faciəsinin dünyada soyqırımı kimi tanınması üçün dünya azərbaycanlılarının da üzərinə çox böyük məsuliyyət düşür. Gəlin görək Vətəndən uzaqda yaşayan soydaşlarımız yetərincə bu faciənin dünya içtimaiyyətinə təqdim edilməsində fəallıq göstərirmi? Məncə, tarixin ən qəddarcasına törədilmiş kütlləvi terror aktına qarşı səsimizi artıq ucalda bilirik!\nXocalının qisasının alınması faciənin mahiyyətinin dünya ictimaiyyətinə olduğu kimi çatdırılmasından keçir. Buna görə də son illər dövlət başçısı İlham Əliyevin, eləcə də Birinci vitse-prezident Mehriban xanım Əliyevanın, həmçinin Heydər Əliyev Fondunun vitse-prezidenti Leyla xanım Əliyevanın “Xocalıya ədalət” devizi ilə aparılan təbliğata verdikləri töhvə artıq nəticəsini göstərməkdədir. Xocalı, ümumiyyətlə, Qarabağ dərdlərində isə bu hisslər bizi daha çox birləşdirir. Həmin birliyin bu gün şahidiyik. Bu, işğalçı Ermənistana və haqqa göz yuman, ikili standartlardan xilas olmayan bir sıra beynəlxalq birliklərə mesajdır:\nBiz Xocalıya dönəcəyik!\nBiz Qarabağımızın işğal altında qalmasına dözməyəcəyik. Buna hərbi, iqtisadi gücümüz və sıx birliyimiz də sübutdur! Bu gün hər bir azərbaycanlı özünü xocalılı hesab edir – kədərimizi, qəmimizi bölüşürük! Bununla biz ölkəmiz, müstəqil dövlətimiz, azad xalqımız və müqəddəs torpağımız üçün birgə mübarizə aparırıq.\nÖz kiçik hekayə və nağılları ilə uşaqların sevimlisinə çevrilən Gülzar İbrahimova da ziyarətçilər arasında idi:\n– Bu günə qədər Xocalı dəhşətlərinə susub, özlərini eşitməməzliyə, görməməzliyə qoyurlarsa, deməli, dünyamız dəryada səmtini azmış, yelkənsiz gəmiyə bənzəyir. Həyəcan dolu fəryadımızı ucaltdığımız günlərdən bizi az zaman ayırmır – 27 ildir! O zaman köməyimizə gələn olmadı! Bir gün xalqımız cana doyub qalxsa, erməni deyilən bir toplum, tayfa, azlıq, etnik kütləvi şəkildə ayaqlar altında qala bilər! Görəsən, onda da dünya susacaq?! Mədəni ölkədən belə hərəkətmi gözləyirlər?! Ona görə də dünya birliyi Xocalıya ədalət prizmasından yanaşmalı, Ermənistanın təcavüzkar siyasətinə cavab olaraq işğalçılara öz yerini göstərməlidir!\nAzərbaycan dövlətinin apardığı siyasət nəticəsində bu haqsızlıq artıq dünya xalqlarının diqqətinə çatdırılır. Bu gün biz daha Xocalıya ağlamır, şəhid xocalılılara yas saxlamaqla yanaşı, onun fəryadlarını dünyaya bəyan edir və\nBiz daha Xocalıya ağlamır, təcavüzkarı susdurmğa çağırırıq!\nZeynəb Dərbəndli, Dərbənddə yaşayan azərbaycanlı şairənin nifrinləri:\n– Son illər faciənin ümumxalq mitinq-yürüş halında anılması Azərbaycandan uzaqda yaşayan azərbaycanlı kimi məndə belə bir inam yaradır ki, bu məsələdə artıq milli həmrəyliyə nail olmuşuq. Vətəndaşı olduğum Rusiyanın müxtəlif bölgələrində də Xocalı faciəsinin qurbanları anılır, məscidlərdə Qurandan ayələr oxunur, ehsanlar verilir. Bunu xalqımızın birliyi kimi dəyərləndirirəm. “Ana fəryadı” abidəsini ziyarət etməklə, mən də öz milli vətənpərvərlik hisslərimi xalqımla paylaşır, xocalılıların dərdinə şərik çıxıram. Şəhid bacılarının bu abidənin başına dolanmaları məni elə kövrəltdi ki, onlara qoşulub göz yaşımla adları daşa həkk olunan şəhidlərin ruhu qarşısında borclu qaldığımızı dərk elədim.\nTamella Kərimova (Bakı şəhəri Nərimanov rayonundakı 8 nömrəli poliklinikanın baş həkimi):\n– Xocalı faciəsi xalqımızın yaddaşından heç vaxt silinməyəcək. Bu yürüşdə Nərimanov rayonunun səhiyyə işçilərinin əksəriyyəti iştirak edir. Bu qanlı faciəni – soyqırımı unutmaq mümkün deyil. Xocalı faciəsində həlak olan hər bir insanın ruhu şad olsun deyirik. Əminik ki, Azərbaycan Prezidentinin uzaqgörən siyasəti sayəsində Xocalıda öldürülən, itkin düşən, girov götürülən, şəhid olan hər bir azərbaycanlının intiqamı alınacaq. YAP-ın poliklinika üzrə ilk təşkilat katibi Rafael Bayramov, həkimlərdən Arzu Səfərova, Amil Eyvazov, Svetlana Nəcəfova, Firuz Nağıyev, Sevinc Həsənova, Elzamə Hacıyeva və digərləri bu yürüşdə iştirkı özlərinə vətəndaşlıq borcu hesab edirlər. Qoy bütün bəşəriyyət səsimizi eşitsin, Azərbaycan torpaqları işğaldan azad olmalıdır, ədalət zəfər çalmalıdır!\nTelman Musayev (Bakı şəhəri, Nizmai rayon sakini, ziyalı):\n-Xocalı faciəsinin xalqımızın, insanlığın qan yaddaşına yazılmış ən dəhşətli hadisə olduğunu ulu öndər Heydər Əliyev 1993-cü ildə hakimiyyətə gələndən sonra anladıq. Soyqırımı zamanı Ermənistan silahlı qüvvələri, sovet-rus qoşun birləşməsinin 366-cı alayının iştirakı ilə milli mənsubiyyətinə görə yüzlərlə soydaşımızı vəhşicəsinə qətlə yetirdilər. Mən bu gün yaxın dostlarım Əli və Əlirza Abışovla birlikdə mitinq-yürüşə qoşulmağı özümüzə borc bildik. Xocalı faciəsi millətimizin qan yaddaşıdır. Biz bu günü heç vaxt unutmayacağıq.\nNurəddin Adıgözəlov (“Azərişıq” ASC-nin Sabunçu rayon enerji təchizatı və satışı idarəsinin müdiri):\n– Xocalı faciəsi erməni vəhşiliklərindən ibarət, unudulması mümkün olmayan soyqırımıdır. Baş idarədə, eləcə də cəmiyyətin rayon şöbələrində anım günləri keçirmişik. Bu gün kollektivimiz boyük ürək ağrısı və qəsbkarlara qarşı qəzəb hissilə yürüşə qoşulub. Erməni vandalları bizm vətəndaşlarımızın – nənələrimizin, babalarımızın, analarımızın, atalarımızın, körpələrimizin, qardaş-bacılarımızın başına müsibətlər açıblar. Belə haqsızlığı nə dünya birliyi, nə də tərəqqipərvər insanlar heç vaxt bağışlamaz. Bu, bəşəriyyətə, insanlığa qarşı vəhşilikdir. Neçə ki Azərbaycan xalqı var bu tarix, haqsızlıq heç zaman unudulmayacaq. Biz inanırıq ki, Azərbaycan Prezidenti İlham Əliyevin uzaqgörən siyasəti nəticəsində şəhid Xocalı və digər Qarabağ torpaqları işğaldan azad olunacaq.\nO, çətin vaxtlarda həmişə göydən gəlirdi…\nPosted on 06 İyun 2018 Author Redaktor\nFacebook Messenger Twitter WhatsApp Print\nEvini, ocağını “ucuz tutmaq” yoxdur milli düşüncəmizdə…-Müşfiq Ələsgərli yazır\nPosted on 11 Fevral 2019 11 Fevral 2019 Author Redaktor\nBu, “Novator.az” saytının təsisçilərinin də bildikləri həqiqətlərdir MİQ-29 markalı döyüş təyyarəsinin 1 ədədinin qiyməti, texniki durumuna görə, 26-30 milyon dollar təşkil edir. Manat qarşılığı nə qədərdir, marağı olanlar hesablasınlar. Bu məbləğin təyyarənin texniki xidmətinə, pilotların əmək haqqına və sair aidiyyatı yoxdur. Hansı ki, ikinci sadaladıqlarımız da az məsrəfli deyillər. Dövlət 10-larla döyüş təyyarəsi alıb, texniki xidmət göstərir, pilotlar yetişdirir və savaşa hazır saxlayır. Savaş […]\nAzərbaycan Prezidenti: “İslam həmrəyliyini möhkəmləndirmək xarici siyasətimizin əsas prioritet məsələlərindən biridir”\nPosted on 31 May 2018 Author Redaktor\n“Gender balans” təmin edilərsə, dünya nə qazanacaq? üçün Beynəlxalq təşkilatın jurnalist müsabiqəsinin qalibləri kimlərdir?\nKateqoriyalar Kateqoriya seç Alqı satqı elanları (2) Avto (2) Din (2) Dünya (16) Ekonomika (19) Elanlar (3) İdman (3) İş elanları (1) Maraq (13) Sosium (37) Şou biznes (1) Texnologiya (3)\nAlqı satqı elanları Elanlar\nPosted on 21 İyun 2018 21 İyun 2018 Author Redaktor\nEv, Villa, Bağ alqı-satqısı\nPosted on 01 İyun 2018 Author Redaktor\nElanlar İş elanları\nDesigned by:RS GROUP .


15:41 29-09-2019 | 763\nAzərbaycanıniİlk mobil operatoru və ən sürətli mobil internet provayderi "Bakcell" şirkəti BDU-nun tələbə və məzunları üçün təşkil edilmiş “Karyerada ilk addım” adlı aktiv məşğulluq tədbirində iştirak edib.\nYeniAvropa xəbər verir ki, Əmək və Əhalinin Sosial Müdafiəsi Nazirliyi yanında Dövlət Məşğulluq Xidməti və Bakı Dövlət Universitetinin birgə təşkilatçılığı ilə BDU-nun tələbə və məzunları üçün “Karyerada ilk addım” adlı aktiv məşğulluq tədbirinin əsas məqsədi tələbə və məzunların əmək bazarına çıxışının dəstəklənməsi, onların işəgötürənlərlə ilkin əlaqələrinin qurulmasıdır.\nÖlkənin qeyri-neft sektorunun ən iri investorlarından olan "Bakcell" şirkəti gənclərin təhsilinin və karyerasının inkişafına dəstək göstərir. Şirkət mütəmadi olaraq müxtəlif təhsil müəssisələri, müvafiq dövlət strukturları və təşkilatlar tərəfindən təşkil olunan karyera sərgilərində fəal iştirak edir. Müsahibədən uğurla keçən gənclər ölkənin ən böyük şirkətlərindən birində iş və ya təcrübə imkanı qazanır.


Məhkəmələrə əlavə səlahiyyət verilir – GSR.fm\nMəhkəmələrə əlavə səlahiyyət verilir\n6 May, 2016, 11:14 6 May, 2016 0\nBu gün Milli Məclisin (MM) Ailə, qadın və uşaq məsələləri, Əmək və sosial siyasət, Gənclər və idman komitələrinin birgə iclasında Ailə Məcəlləsinə dəyişiklik edilməsi haqqında qanun layihəsi müzakirə olunub.\nGSR.fm-in APA-ya istinadən verdiyi xəbərə görə, Ailə Məcəlləsinə edilən dəyişikliklərdən biri boşanmadan sonra yetkinlik yaşına çatmayan uşaqların valideynlərdən hansının yanında qalması ilə bağlıdır.\nHazırda qüvvədə olan qanuna görə, məhkəmə boşanmadan sonra yetkinlik yaşına çatmayan uşaqların valideynlərin hansının yanında qalmasını müəyyən etməlidir. Dəyişikliyə görə isə bundan sonra məhkəmə həm də uşaq həmin valideynin yanında deyilsə, onun digər valideyndən alınıb, yanında qalması müəyyən edilən valideynə verilməsi məsələsini həll etməlidir.\nMəcəlləyə təklif edilən digər dəyişikliyə görə məhkəmənin qətnaməsi qüvvəyə mindiyi gündən miqdarı dəyişdirilmiş alimentin tutulması hesablanır və ya şəxs aliment ödəməkdən azad edilir.\nDigər dəyişikliyə əsasən isə müvafiq icra hakimiyyəti orqanı nikahın pozulması haqqında qanuni qüvvəyə minmiş məhkəmə qətnaməsindən çıxarış daxil olduqdan sonra nikahın pozulmasının dövlət qeydiyyatını aparır.\nNikahın pozulması qeydə alındıqdan sonra bu barədə şəhadətnamə almış şəxs yeni nikah bağlaya bilər.\nÖncəki xəbərİstirahət yerlərinin olmamasının psixologiyaya mənfi təsiriNövbəti xəbərSutka ərzində atəşkəs rejimi 112 dəfə pozulub


Ermənistanın Baş Qərargah rəisi daha 8 gün vəzifədə qala bilər | Report.az\nErmənistanın Baş Qərargah rəisi daha 8 gün vəzifədə qala bilər\nErmənistanın Baş Qərargah rəisi daha 8 gün vəzifədə qala bilər Silahlı Qüvvələrin rəhbərliyini baş nazir vəzifədən azad etmir\n25 Fevral , 2021 18:53\n"Ermənistan Silahlı Qüvvələri Baş Qərargahının rəisi Onik Qasparyan səlahiyyətlərinin icrasını davam etdirəcək".\n“Report” xəbər verir ki, bunu Ermənistan Konstitusiyası məsələləri üzrə ekspert Vardan Ayvazyan “Sputnik Armeniya”ya müsahibəsində bildirib.\n“Silahlı Qüvvələrin rəhbərliyini baş nazir vəzifədən azad etmir. Bunu prezident edir. İndi prezidentin elə bir sərəncamı yoxdur. Ona görə də həmin şəxslər öz vəzifələrində qalacaq. Demək olar ki, Silahlı Qüvvələr seytnot vəziyyətdədir”, - Ayvazyan deyib.\nOnun sözlərinə görə, dövlət başçısının məsələ ilə bağlı qərar qəbul etməsi üçün üç gün vaxtı var. Ermənistan prezidenti Armen Sarkisyan Konstitusiya Məhkəməsinə müraciət etməzsə, onda Nikol Paşinyanın qərarı qüvvəyə minəcək. O qeyd edib ki, Konstitusiya Məhkəməsi prezidentin müraciətinə əsasən, 5 gün müddətinə qərar qəbul etməlidir, başqa sözlə, məsələnin həlli üçün 8 gün var.\nXatırladaq ki, Onik Qasparyanın vəzifəsindən azad edilməsi barədə baş nazirin qərarını ölkə prezidenti hələ imzalamayıb.


Rayonun Bünyadlı kənd inzibati ərazi dairəsinin Gödəklər kəndində səyyar qəbul-görüş keçirildi. - Xəbərlər - BEYLƏQAN RAYON Icra Hakimiyyəti\nRayonun Bünyadlı kənd inzibati ərazi dairəsinin Gödəklər kəndində səyyar qəbul-görüş keçirildi.\nBeyləqan rayonunda əhalinin problemlərinin yerində həlli məqsədilə rayon İcra hakimiyyətinin başçısı Asif Ağayevin 03 sentyabr 2019-cu il tarixdə rayonun Bünyadlı kənd inzibati ərazi dairəsinin Gödəklər kəndində yaşayan sakinlərlə növbəti səyyar qəbul-görüşü keçirilmişdir.\nGörüşdə söz istəyən Gödəklər kənd sakini Məmmədov Zakir İbad oğlu pay torpaq sahələrinin suvarılması məqsədi ilə suvarma suyunun artırılması və növbəlilik əsasında suyun verilməsi üçün müvafiq tədbir görülməsini xahiş etdi. Məsələnin həlli istiqamətində Beyləqan rayonu Suvarma Sistemlərinin idarəsinin müdirinə müvafiq tapşırıqlar verildi.\nGödəklər kənd sakini Əliyev Yaqub Mustafa oğlu islahat vaxtı övladına pay torpaq sahəsi verilmədiyini və hazırda torpaq sahəsinin ayrılması üçün aidiyyəti orqanlara göstəriş verilməsini xahiş etdi. Rayon icra hakimiyyətinin başçısı Asif Ağayev qeyd olunan məsələnin qısa zaman ərzində araşdırılması üçün aidiyyəti üzrə müvafiq tapşırıq və tövsiyələr verdi.\nKənd sakini Nağıyeva Pərvanə Qaçay qızı fərdi yaşayış evinə qaz xəttinin çəkilməsi üçün müvafiq dövlət rüsumlarını ödədiyini qeyd edərək qaz sayğacının qoyulmasını xahiş etdi. Qaldırılan məsələnin həlli istiqamətində aidiyyəti üzrə Beyləqan rayon Qaz İstismar sahəsinin müdirinə müvafiq tapşırıqlar verildi.\nGödəklər kənd sakinləri əhalinin problemlərinin həlli istiqamətində həyata keçirilən tədbirlərə, göstərilən diqqət və qayğıya görə prezident İlham Əliyev cənablarına öz minnətdarlıqlarını bildirdilər.


Qərbin sanksiyalarına əməl edən Rusiya vətəndaşları həbs olunacaq – Dumada yeni qanun layihəsi hazırlanıb\n14 May 2018 - 13:01\nRusiya Dövlət Dumasında Qərbin sanksiyaları ilə bağlı yeni qanun layihəsi hazırlanıb.\nStrateq.az bildirir ki, qanun layihəsində qeyd olunur ki, Rusiyada sanksiyalara riayət edəcək şəxslər cinayət məsuliyyəti daşıyacaq. Sənəd cəza kimi 4 il azadlıqdan məhrum etmə, yaxud 600 min rubl cəriməni nəzərdə tutur. Məhdudlaşdırıcı tədbirlərdə vasitəçilik edən Rusiya vətəndaşları 3 il müddətində azadlıqdan məhrurm ediləcək, yaxud 500 min rubl cərimə olunacaq.\nQanun layihəsinin müəllifləri Federasiya Şurasının sədri Valentina Matvienko, Dövlət Dumasını sədri Volodin, birinci vitse-spikerlər Melnikov və Jukov, “Vahid Rusiya” fraksiyasının sədrinin birinci müavini İsaeevdir.\nDövlət Duması qanun layihəsini 17 mayda birinci oxunuşa çıxaracaq. Sonuncu oxunuş mayın 24-də olacaq. Qanun vətəndaşlara şamil olunacaq. Hüquqi şəxslər üçün onların inzibati məsuliyyətinə dair ayrıca qanun layihəsi hazırlanacaq.


Tarix: 2021-10-29 18:49:00\nYUĞ Dövlət Teatrı yeni mövsümə premyera ilə başlayacaq. 29 oktyabr saat 19.00-da Azərbaycan Dövlət YUĞ Teatrında Rumıniyalı dramaturq Matey Vişnekin “Qoca koun tələb olunur” pyesi əsasında hazırlanmış “Kloun Z” tamaşasının premyerası olacaq. Feeriya-makabr janrında hazırlanmış tamaşanın quruluşçu rejissoru Mikayıl Mikayılov, quruluşçu rəssamı Umay Həsənovadır.\nTamaşa YUĞ Teatrının müvəqqəti məkanında – A.Şaiq adına Azərbaycan Dövlət Kukla Teatrının kiçik səhnəsində baş tutacaq.\nYUĞ Dövlət Teatrının rejissoru Mikayıl Mikayılov M.Vişnekin əsərinə fərqli quruluş verib. Əsərdəkindən fərqli olaraq, Yuğ Teatrının tamaşasında klounlar qadınlardır.\nBu əhvalat kiminsə verdiyi elana görə iş tapmaq ümidi ilə gəlmiş üç kloun haqqındadır. İş axtaran üç qoca kloun müsahibəyə gəldikləri gözləmə otağında rastlaşırlar. Onlar keçmişi yada salır, zarafatlaşır, kədərlənir, arzularla ovunurlar!.. Bu görüşün sevinci uzun sürmür. Çünki qoca kloun rolu üçün yalnız bir vakansiya təkif olunur. Tədricən üç köhnə dost müasir dövrün faciəvi döyüşçülərinə çevrilirlər. Hər biri var qüvvəsi ilə sağ qalmağa çalışır və özləri üçün illüziya yaradırlar ki, onları “böyük klounada sənətindən” qalan dəyərləri xilas etmək üçün çağırıblar.\nQeyd: Tamaşaçılar Nazirlər Kabineti yanında Operativ Qərargahın təyin etdiyi pandemiya qaydalarına uyğun olaraq zala buraxılacaq və əyləşdiriləcəklər.\nOxunma sayı: 93208


Qaxlı fermerlər indiyədək 88,2 ton quru tütün istehsal ediblər -\n18:51 | 22 Avqust, 2021\nQax rayonunun təsərrüfatlarında tütün yığımı gündən-günə sürətlənir. Qaxlı fermerlər mövsümün əvvəlindən indiyədək Zaqatala rayonunda fəaliyyət göstərən “Azərtütün ASK” MMC-yə məxsus, həmçinin “Zaqatala AGRO İndustry” MMC-nin tütün istehsalı və emalı məntəqələrinə 880 tonadək “Virciniya botaniki” növlü yaş tütün təhvil veriblər. İndiyədək bu emal məntəqələrində 88,2 ton quru tütün istehsal olunub.\nBildirilib ki, bu il qaxlı fermerlər 477 hektar sahədə tütün yetişdiriblər. Sahələrin 465 hektarına “Virciniya botaniki” növlü, 12 hektarına isə yerli tütün sortları əkilib.\nQurum rəsmisinin sözlərinə görə, təsərrüfatlarda qarğıdalı yığımına da son hazırlıq işləri görülür, texnika saz vəziyyətə gətirilir. Bu il rayonda 1516 hektar sahədə dən üçün qarğıdalı əkilib. Təsərrüfatlarda qarğıdalı yığımına yaxın günlərdə başlanılacaq.


Xaricdəki Türklər və Əqrəba İcmaları İdarəsinin sədri Abdullah Eren Gəncəyə gəlib\nSiyasət Комментарии к записи Xaricdəki Türklər və Əqrəba İcmaları İdarəsinin sədri Abdullah Eren Gəncəyə gəlib отключены\nXaricdəki Türklər və Əqrəba İcmaları İdarəsinin sədri Abdullah Eren Gəncəyə səfər edib. Onu Diasporla İş üzrə Dövlət Komitəsinin sədri Fuad Muradov müşayət edib. Səfər cəbhə zonasından xeyli kənarda yerləşən Gəncədə erməni terrorunun izləri ilə tanışlıq məqsədi daşıyıb.\nQonaqlar Ermənistanın Gəncəni raket atəşinə tutması səsbilə dağılan və zərər görən ərazilərə baş çəkib, Erməni terrorunun ağır nəticələri ilə yerində tanış olublar.\nSiyasət Комментарии к записи Fuad Muradov: Azərbaycan və Türkiyə icmaları dünyanın 50-dən çox ölkəsində birgə fəaliyyət göstərir отключены\nİşğaldan azad edilmiş şəhər və kəndlərimiz — SİYAHI\nSiyasət Комментарии к записи İşğaldan azad edilmiş şəhər və kəndlərimiz — SİYAHI отключены\nAzərbaycan Ordusunun sentyabrın 27-də Qarabağda başladığı uğurlu əks-həmlə əməliyyatı nəticəsində noyabrın 4-dək 4 şəhər, 3 qəsəbə və 199 kənd işğaldan azad edilib.\nİndiyədək Cəbrayıl şəhəri və rayonun 77 kəndi, Füzuli şəhəri və rayonun 30 kəndi, Zəngilan şəhəri, rayonun Mincivan, Ağbənd qəsəbələri və 46 kəndi, Xocavənd rayonunun Hadrut qəsəbəsi və 20 kəndi, Tərtər rayonunun 3 kəndi, Qubadlı şəhəri və rayonun 23 kəndi, həmçinin Ağdərə və Murovdağ istiqamətlərində strateji yüksəkliklər azad olunub.\nAzərbaycan tək deyil\nSiyasət Комментарии к записи Azərbaycan tək deyil отключены\nSiyasət Комментарии к записи Naqif Həmzəyev: Azərbaycan haqq işi uğrunda mübarizəsindən dönən deyil отключены\nSəhifə 8 - 33««...678910...2030...»»


Pacific Wings aviaşirkət | Trips\nPacific Wings aviaşirkət\nPacific Wings aviareyslərinin cədvəli\nİATA kodu: LW\nXoşbəxtlikdən, hava gəmilərinin hərəkət qrafikinə baxmağın yalnız aeroportda mümkün olduğu dövr keçib. Hətta, məlumat bürosuna da zəng vurmaq lazım deyil. İndi arzu edən hər bir kəs Pacific Wings aviareyslərinin cədvəlinə onlayn baxa bilər. Trips xüsusi internet resursunun köməyi ilə lazım olan informasiyanı tapmaq üçün Sizə daha az vaxt və güc tələb olunur.\nBiz bütün dəyişiklikləri nəzərə alaraq dəqiq məlumatlar təqdim edirik. Siz ölkənin aeroportlarında bütün reyslər haqqında nizamlanmış informasiyanı əldə edirsiniz. Burada və indi Pacific Wings aviareyslərinin cədvəlini öyrənmək olar. Bu, hətta ən təcrübəsiz internet istifadəçisi üçün çox sadədir.


İnstitutun magistrantları ilə distant görüş keçirilib 2020-05-22 10:00:00 / GÖRÜŞLƏR\nAMEA İnformasiya Texnologiyaları İnstitutunun magistrantlarının elmi fəaliyyətinin monitorinqi məqsədilə distant görüş keçirilib. Görüşdə AMEA-nın vitse-prezidenti, institutun direktoru, akademik Rasim Əliquliyev, Təhsil şöbəsinin müdiri, texnika üzrə fəlsəfə doktoru, dosent Fərhad Yusifov, eləcə də qurumun magistrantları və elmi rəhbərlər iştirak ediblər.\nAkademik Rasim Əliquliyev magistrantlara tövsiyələr verərək gəncləri elmi fəaliyyətlə məşğul olmağa, təhsillərini doktorantura pilləsi üzrə davam etdirməyə çağırıb. İnformasiya texnologiyaları sahəsi üzrə yüksək ixtisaslı kadr hazırlığı keçən, informasiya cəmiyyətinin müxtəlif istiqamətləri üzrə elmi tədqiqatlar aparan gənclərə ehtiyac olduğunu deyən R.Əliquliyev onlara institutda mövcud olan elmi mühit və təcrübədən yararlanmağı tövsiyə edib.\nMəlum olduğu kimi, Azərbaycan Respublikası ərazisində yeni növ koronavirus infeksiyasının yayılmasının qarşısının alınması məqsədilə 2020-ci il mart ayının 3-dən Azərbaycan Respublikası ərazisində fəaliyyət göstərən bütün təhsil müəssisələrində, o cümlədən AMEA-nın magistraturasında tədris prosesi müvəqqəti dayandırılmışdır. Eyni zamanda koronavirusla mübarizə çərçivəsində 2020-ci il mart ayının 24-dən etibarən ölkə ərazisində xüsusi karantin rejimi elan edilmişdir.\nBununla əlaqədar olaraq, İnformasiya Texnologiyaları İnstitutunda magistrantlar üçün dərslər distant qaydada tədris olunur. Hazırda institutun I kurs magistrantları üçün dərslər müvafiq cədvələ uyğun olaraq onlayn formada aparılır və sessiya imtahanlarının keçirilməsi üçün hazırılıq işləri davam etdirilir.\nQeyd edək ki, institutun magistraturasında ümumilikdə 3 ixtisas (“Kompüter elmləri”, “Kompüter mühəndisliyi” və “ İnformasiya texnologiyaları və sistemləri mühəndisliyi”) üzrə birinci kursda 8 nəfər, ikinci kursda isə 7 nəfər magistrant təhsilini davam etdirir.


Erməni antisemitizmi: Hələ də gec deyil KÖŞƏ YAZISI » www.DIASPOR.info\nErməni antisemitizmi: Hələ də gec deyil KÖŞƏ YAZISI\n16-02-2021, 16:30 | Baxılıb: 20\nDünya faşizmə 75-76 il əvvəl qalib gəlsə də, İrəvanda hələ də "əzilməmiş" hitlerçilik ideologiyasının qalması, yaşaması, yaşadılması danılmaz fakta çevrilib. Bu fakt isə özünü bir daha Holokost qurbanlarının xatirəsinə tikilmiş memorial abidəsində də öz təsdiqini tapdı. Daha dəqiq desək, erməni-faşist vandalları abidənin məhz yəhudilərə məxsus hissəsinə, yəni ivrit dilində yazılan kəsiminə qarşı iyrənc əməl törətsələr də, qondarma erməni soyqırımı tərəfinə toxunmayıblar (?!-R.R.) Bu hal isə birinci dəfədir ki, təkrarlanmayıb. Daha əvvəllər də eyni antisemitizm münasibəti istər İrəvanda, istərsə də Ermənistanın müxtəlif bölgələrində baş verib.\nOnu da qeyd etmək yerinə düşərdi ki, Qarabağdakı münqişə fonunda Ermənistanda anti-İsrail əhval-ruhiyyəsi daha da artmışdı. Misal üçün, xatırlatmaq mümkündür ki, baş nazir Nikol Paşinyan hələ ikinci Qarabağ müharibəsinin qızğın fazasında İsrailə qarşı ittihamlar irəli sürür, guya Tel-Əvivin Azərbaycana "muzdlu döyüşçülər cəlb etdiyini" iddia edir, eyni zamanda, İsrailin Azərbaycanı müasir hərbi texnikalarla, PUA-larla təchiz etdiyini bildirirdi. Halbuki, Azərbaycanın İsraillə uzun müddətdir ki, çoxsaylı, eləcə də hərbi-texniki əməkdaşlıq mexanizmləri mövcuddur və bu münasibətlərə qarşı başqa heç bir ölkənin dil uzatması baxımından nə haqqı, nə də ixtiyarı var.\nMəhz bu səbəbdən, sözügedən münasibətlərdən qıcıqlanan Ermənistanın ictimai-siyasi və rəsmi dairələri "muzdlu döyüşçü" tipli sərsəm ittihamlarını irəli sürməklə, əslində, sözügedən məsələdə - antisemitizm faktorunda iştirakçı olduğunu dolayısı ilə etiraf edir.\nLakin əldə edilən digər rəsmi məlumatlar da isbat edir ki, Ermənistan nəinki postsovet məkanında, həmçinin Avropa məkanında antisemist baxışlarına görə liderlik təşkil edən ölkələr sırasında yer almaqdadır. Misal üçün, Pew Research Center-in məlumatına görə, Ermənistanın 32 % əhalisi yəhudiləri qeyri-vətəndaş hesab edirlər. Antidiffomasiya liqası isə apardığı araşdırmalarından sonra ermənilərin 63%-nin yəhudilərə nifrət etdiyini bəlli idib. Bu, eyni zamanda Ermənistanın ultramillətçilər toplumuna çevrildiyinin sübutudur.\nFaktlardan biri də budur ki, antisemit baxışları ilə yanaşı, həm də anti-islamçılıq, yaxud islamofobiya, türkofobiya kimi davranışları ilə də seçilən ermənilər istər əvvəllər, istərsə də hazırkı məqamda öz faşist baxışları üzərində qalmaqda davam edirlər. Məscidlərin dağıdılması, məzarlıqların təhqirlərə, vandallıqlara məruz qoyulması, Zəngilanda Böyük Vətən Müharibəsində həlak olmuş əsgərlərin xatirəsinə ucaldılmış abidə kompleksinin məhv edilməsi, Cəbrayıldı "Drujba" (Dostluq) bulağının dağıdılması, tarix, mədəniyyət abidələrinin yer üzündən silinməsi və bütün bunların yerinə "qədim erməni tarixinin" yazılması kimi faktorların hər birinin arxasında bir erməni faşizminin aşkar təhlükə mənbəyinin dayandığı şübhəsizdir.\nBu gün Xocavəndin Rusiya sülhməramlılarının nəzarətində olan ərazisində erməni cəlladı və hitlerçi faşisti Njdenin büstünün ucalması, həmçinin İrəvanın mərkəzindəki böyük heyəkli də deyilənləri kifayət qədər əks etdirməkdədir. Bütün bunlardan sonra bir daha əmin olunur ki, ermənilər heç vaxt, əsla öz kirli, xəstə faşizm ideologiyalarından əl çəkənlərə bənzəmirlər və belədirsə, hələ də gec deyil, bütün bunların qarşılığı beynəlxalq aləmdə öz hüquqi tərəfi ilə verilməlidir. Yoxsa yenə də gec olacaq, çox gec...


Prezİdent İlham Əlİyev: “Dünyada heç bİr ölkə Azərbaycanın ərazİ bütövlüyünü şübhə altına almır”\nAPA. “Azərbaycan dövləti, Azərbaycan Ordusu heç vaxt mülki əhali ilə müharibə aparmayıb və aparmır”.\nAPA-nın məlumatına görə, bunu Azərbaycan prezidenti İlham Əliyev Tərtər rayonundakı “N” saylı hərbi hissənin şəxsi heyəti ilə görüşü zamanı deyib.\nMünaqişənin beynəlxalq hüququn norma və prinsipləri əsasında çözülməli olduğunu deyən dövlət başçısı qeyde edib ki, bütün beynəlxalq təşkilatlar -BMT, ATƏT, İslam Əməkdaşlıq Təşkilatı, Avropa Şurası, Qoşulmama Hərəkatı və digər təşkilatlar Azərbaycanın haqlı mövqeyini müdafiə edir: “Heç bir beynəlxalq təşkilat Ermənistanın işğalçı siyasətini dəstəkləmir. Dünyada heç bir ölkə Azərbaycanın ərazi bütövlüyünü şübhə altına almır. Azərbaycanın ərazi bütövlüyü bərpa edilməlidir. İşğal edilmiş Dağlıq Qarabağ və digər torpaqlar bizim tarixi torpaqlarımızdır. Azərbaycan vətəndaşları o torpaqlarda yaşamalıdır və yaşayacaqlar. Bir daha demək istəyirəm, biz çalışacağıq ki, Ermənistanı danışıqlar vasitəsilə düzgün yola gətirək. Diplomatik, siyasi, iqtisadi təzyiqlərimizi artıracağıq, təmas xəttində mövqelərimizi gücləndirəcəyik. Əgər bizə qarşı növbəti erməni silahlı təxribatı törədilərsə, yenə də lazımlı, tutarlı cavab veriləcək və nəticə də eyni olacaq. Çünki bu gün Azərbaycan Ordusu dünya miqyasında güclü ordular sırasındadır. Ordumuzun maddi-texniki bazası böyük dərəcədə möhkəmlənib, artıb. Ən müasir silah, texnika alınır və bu gün Azərbaycan Ordusu maddi təchizat baxımından güclü ordular sırasındadır. Orduda nizam-intizam yüksək səviyyədədir. Döyüş qabiliyyəti ən yüksək səviyyədədir. Aprel döyüşləri bunu göstərdi. Ruh yüksəkliyi var. Ordumuzun, əsgərlərimizin, zabitlərimizin mənəvi-psixoloji durumu çox müsbətdir. Nəinki orduda, bütün cəmiyyətdə vətənpərvərlik hissi çox yüksəkdir. Bütün cəmiyyət vahid amal uğrunda birləşib. Bizim üçün Ermənistan-Azərbaycan, Dağlıq Qarabağ münaqişəsindən vacib məsələ yoxdur. Bu, ən birinci məsələdir. Biz bu məsələni həll etməliyik və edəcəyik. Mən həmişə orduda xidmət edənlərə böyük hörmətlə yanaşmışam. Ordu quruculuğu üçün nə lazımdırsa o da olacaq. Onu da edirik. Ən böyük xərclər hərbi xərclərdir. Artıq neçə ildir ki, bu, belədir. Bəzən müxtəlif ölkələrdən olan ermənipərəst siyasətçilər məni günahlandırırdılar ki, nə üçün Azərbaycanda hərbi büdcə getdikcə artır? Ona görə ki, biz işğala məruz qalmışıq. Əgər bu işğal olmasaydı, əlbəttə ki, buna ehtiyac olmazdı. Ancaq həyat göstərdi ki, biz nə qədər haqlıyıq. Əgər bizdə güclü hərbi imkanlar olmasaydı, bu gün təmas xəttində vəziyyət fərqli ola bilərdi. Həm döyüş qabiliyyətinin artırılması, maddi-texniki təchizat, silah, texnikanın alınması, vətənpərvərlik ruhu, hərbçilərimizin peşəkarlığı, məharəti, aprel döyüşlərində göstərdikləri şücaət və qəhrəmanlıq bizim böyük sərvətimizdir. Siz bu gün burada düşmənlə üz-üzə xidmət edirsiniz. Torpaqlarımızı, vətəndaşlarımızı müdafiə edirsiniz. Bu, böyük, şərəfli missiyadır”.


''Sifarişlə əsər hazırlamıram'' – Meydan TV\n''Sifarişlə əsər hazırlamıram''\nDərc olunub 11 dekabr 2016 [MƏDƏNİYYƏT]\nNizami Abbasov 40 ildən çoxdur ki, ağac üzərində oyma sənəti ilə məşğuldur. Gəncədə yaşayıb-yaradan ustanın işlərinin içində şair və yazıçıların büst və portretləri üstünlük təşkil etsə də, hərbi-vətənpərvərlik və təbiət mövzularına da yer ayırıb.\nNizami Abbasov deyir ki, bir işə başlamazdan öncə hazırlayacağı iş haqqında daha çox məlumat toplayır. Kitablar oxuyur, varsa filmlərinə baxır. Daha sonra işə başlayır. "Nizami Gəncəvinin "Xəmsə"-sini demək olar ki, əzbər bilirəm. Bu "Xəmsə"-nin üzərində iki il işləməklə hazırlaya bildim"-deyir.\nNizami Abbasov əl işlərində qoz, şabalıd, fıstıq və armud ağaclarından istifadə edir. Bundan başqa, əl işlərində "göz" obrazına üstünlük verir.\nSifariş üçün iş görmədiyini deyən Nizami Abbasov əsərlərini daha çox sərgi üçün hazırlayır. İstəyir ki, daha çox adamın məlumatı olsun:\n"Satış məqsədi ilə sifariş götürmürəm. Daha çox öz istədiyim və hazırladığım işləri satıram. O zaman hazırlayacağım iş daha keyfiyyətli, daha məzmunlu olur. Hazırladığım işin qiyməti də ölçü və məzmuna görə fərqlənir".\nNizami Abbasovun emalatxanasının ümumi görüntüsü.\nOyma işləri görmək üçün alətləri.\nNizami Abbasov öz həyat yoldaşının portretini də hazırlayıb. Gələcəkdə daha böyük ağac üzərində hazırmağı düşünür.\nMilli Qəhrəman Mübariz İbrahimovun ağac üzərində portreti.\nNizami İbrahimov bir işi hazırlamaq üçün çox uzun vaxt sərf edir. Bəzən bir iş bir neçə il vaxt alır.\nNizami İbrahimovun hazırladığı işlərin içində ''göz'' obrazı daha çoxdur. Səbəb kimi də onu qeyd edir ki, insan qəlbinə gedən yol gözdən başlayır.\nNizami Gəncəvinin yeni ağac üzərində portretini hazırlayıb .\nNizami Abbasovun portreti.\nNizami Abbasov bir işə başlamazdan öncə hazırlayacağı iş haqqında daha çox məlumat toplayır. Kitablar oxuyur, filmlərə baxır..\nAğaclardan hazırladığı müxtəlif növlü fiqurlar.\nNar fiqurlarla ağac üzərində hazırladığı yeni fiqurlar.\nNizami Abbasov hazırlayacağı fiqurun üzərini yandıraraq əlavələr edir.\nNizami Abbasovun yeni işləri.\nNizami Abbasov Nizami Gəncəvinin ''Xəmsə''sini iki ilə hazırlayıb və öz evində yerləşdirib. .\n''Xəmsə''nin müəyyən epizodlarını qapının üzərində həkk edib.\nNizami Abbasov daha çox sərgilərdə iştirak etməyə üstünlük verir .\n103 yaşlı rəsmlər...\n''Mən ayaqqabı həkimiyəm''


Qanda dəmiri yüksəldən qidalar – ANEMİYANIN QARŞISINI ALIR » www.XALQXEBER.az\n2-11-2017, 16:02 56 298 dəfə baxılıb\nGündəlik dəmir ehtiyacınızı ödəyəcək faydalı qidalar barədə məlumat veririk. Bildirək ki, orqanizminizin ehtiyacı olan dəmir C vitamini baxımından zəngin meyvələrdə olur. Aşağıda qidaları yeməklə dəmir əskikliyi anemiyası riskini azalda bilərsiniz.\nTutun tərkibində portağaldan daha çox C vitamini var. Həmçinin tut antioksidant, dəmir və liflə zəngindir. Bir pors tut qurusu gündəlik dəmir ehtiyacının 30 faizini qarşılamağa yetir.\nTeqlər: Qanda, QARShSN, qidalar, yukselden, ANEMYANN, ALR, demiri\nAzərbaycan Dəmir Yolları gediş haqlarını artırır\nBarmağında dəmir halqa qaldı - FHN əməkdaşları gəldi


Qarşıdakı həftə üçün süd içməyən 7 yemək - Yeni reseptlər - 2021\nQarşıdakı həftə üçün süd içməyən 7 yemək\nPendir, süd, yağ və ya qatıqsız nahar etmək üçün bu dadlı reseptlərə baxın.\nƏn çox süd içməyən reseptlərimizə həftəsonu arasında sadə fikirlər və sürətli, asan yeməklər daxildir. Pudralar və çörəkçilik ilhamı üçün burada vegan çörəklərindəki xüsusiyyətimizə və ya südsuz şokolad reseptlərinə dair bu dadlı bələdçiyə baxın.\nJamie'nin sürətli və sağlam tüstülənmiş pancetta cod\nJamie'nin Smoky pancetta cod üçün sürətli, asan və sağlam resepti, sizin üçün çox çalışan parlaq kiçik bir yeməkdir. Ləzzət və yaxşılıqla dolu, hazırlanması yalnız 16 dəqiqə çəkir - yalnız beş maddə ilə. Qalib!\nNanə yarpaqları və əlavə zeytun yağı ilə təcrübəli gözəl yaşıl püresi, qızardılmış tarak və qırıntılı qara puding üçün ideal əsasdır. Yalnız 18 dəqiqəyə hazır olun - bonus!\nBu toyuq şorbası yaxşılıq və ləzzətlə doludur, həm də süper doyur. Toyuq buradakı ulduz tərkib hissəsidir, ona görə əlinizə gələ biləcəyiniz ən yaxşı keyfiyyətdən istifadə edin.\nBu fırıldaqçı vegan mac və pendir həqiqi şeyə bənzəyir - uyğun rahatlıq qidasıdır. Üzvi soya südü və südsüz marqarin istifadə edərək, zəngindir, ləzzətli və çox asandır!\nParlaq şəkildə sadə, bu qaymaqlı gül kələminin qurudulmuş çilli, xardal toxumu və köri yarpaqları ilə baharatlandırılmış hindistan cevizi südünün bir əsası var. Bir az xırıltı üçün qızardılmış soğan üzüklərinin səpələnməsi ilə bitirin.\nJools'un gevrek balığı\nBu resept inanılmaz dərəcədə çox yönlüdür - istədiyiniz balıqdan istifadə edin (davamlı olduğu müddətdə) və qırıntıya hər hansı bir ot əlavə edin. Çörəyinizin biraz bayat olub-olmaması vacib deyil, yenə də yaxşı işləyəcək. Çörək yerinə dörd əzilmiş krem krakerdən də istifadə edə bilərsiniz.\nTamamilə ləzzətli qarışıqlı ton balığı, möhtəşəm miso və küncüt, özü də glutensizdir. Təzə, doymuş və dadlı bir qalibdir.\nDaha xüsusi pəhriz ilhamı üçün, bizim südsüz reseptlərin tam kolleksiyası.\nVideoya baxın: Qızıl südün inanılmaz faydaları (Oktyabr 2021).\nCopyright 2021 \_ Qarşıdakı həftə üçün süd içməyən 7 yemək...


Şeyxülislam: Şişirtmək lazım deyil / ANSPress.com\nQMİ sədri Gəncədə dindarlara qarşı olan əməliyyatdan danışdı.\n24 Oktyabr, 2015 13:18\n"Gəncədə baş verənləri şişirtmək lazım deyil. Bunu siyasiləşdirmək lazım deyil". Bunu Aşura günü ilə əlaqədar Təzəpir məscidində keçirilən qanvermə aksiyasına qatılan Qafqaz Müsəlmanları İdarəsinin (QMİ) sədri Şeyxülislam Allahşükür Paşazadə deyib. O, ötən gün Gəncə şəhərində bir neçə dindarın saxlanması ilə nətiələnən də məsələyə münasibət bildirib.\nŞeyx bu məsələdə hər hansı siyasi məsələdən söhbət gedə bilməyəcəyini deyib. "İmamzadədə abadlıq işləri görülür. Heç kim məscidi bağlamayıb".\nDini Qurumlarla İş üzrə Dövlət Komitəsinin sədri Mübariz Qurbanlı da Gəncədə baş verənlərin mətbuatda yazılan kimi olmadığını deyib. "Orada insanlar Şah Abbas məscidinə yürüş etmək istəyiblər, bunun da qarşısı alınıb. Əzadarlıq məscidin içində olmalıdır. Biz bunu dəfələrlə bildirmişik ki, kütləvilik olsa da, yürüş-aksiya olmamalıdır.\nXatırladaq ki, bu gün Hicri-Qəməri təqvimi ilə Məhərrəm ayının 10-cu günü - Aşuradır. 1369 il öncə Məhərrəm ayının 10-cu günündə Məhəmməd Peyğəmbərin (s) nəvəsi, İmam Əlinin (ə) oğlu İmam Hüseyn (ə) İraqın Kərbəla çölündə 71 tərəfdarı ilə birlikdə şəhid olub, Yezid ibn Müaviyyənin 30 minlik ordusu tərəfindən qətlə yetirilib. İmam Hüseynin (ə) əhli-əyalı isə Yezidin qoşunu tərəfindən əsir alınaraq Şam şəhərinə sürgün edilib.\nBakının ənənəvi qəssabları iş başında (FOTO)\n29 Yanvar, 2016 22:55 5518\nİranda Məhərrəm ayı xüsusi qeyd edilir (VİDEO)\n24 Oktyabr, 2015 05:31 3426\n24 Oktyabr, 2015 02:24 3892\nŞeyxə orden verildi (VİDEO)\n22 Oktyabr, 2015 21:52 2380


«Naxçıvanda kartofçuluq üzrə Dövlət Proqramı regionun inkişafını təmin edir…»\n2021, 27 Sentyabr, Bazar ertəsi, Bakı vaxtı 17:05\n«Şərq Qapısı» - 26 aprel 2013.\n...Ulu öndərimizin siyasi fəaliyyətinin Naxçıvan dövründə bu istiqamətdə çox böyük işlərin əsası qoyulmuşdur. İqtisadiyyatın bütün sahələrində insanlar üçün sağlam fəaliyyət mühitinin yaradılması amilinə yer verən dahi rəhbər Naxçıvan Muxtar Respublikasına rəhbərlik etdiyi 1991-1993-cü illərdə məhz yeni iqtisadi şərait üçün zəruri olan addımlar atmışdır. Bu dövrdə bir çox siyasi uğurlarla birlikdə, iqtisadi nailiyyətlərin də əsası qoyulmuşdur.\n...Ulu öndərimizlə başlanan uğurlu dövlətçilik və inkişaf siyasətinin ölkə Prezidenti cənab İlham Əliyev tərəfindən davam etdirilməsi, xüsusən də 2004-2008-ci illəri əhatə etməklə birinci mərhələdə, 2009-2013-cü illəri əhatə etməklə ikinci mərhələdə qəbul edilən regionların sosial-iqtisadi inkişafına dair Dövlət proqramlarının uğurlu icrası nəticəsində ölkəmizdə yoxsulluğun həddi 6 faizə enmişdir.\n...«Naxçıvan Muxtar Res¬publi¬kasında kartofçuluğun inkişafı üzrə Dövlət Proqramı»nın, «2008-¬2015-ci illərdə Naxçıvan Muxtar Respublikasında əhalinin ərzaq məhsulları ilə etibarlı təminatına dair Dövlət Proqramı»nın, «2012-2015-ci illərdə Naxçıvan Muxtar Respublikasında meyvəçiliyin və tərəvəzçiliyin inkişafı üzrə Dövlət Proqramı»nın qəbul olunması regionun hərtərəfli inkişafını təmin etmişdir.\nBütün bunların nəticəsində muxtar respublikamızda yaradılmış əlverişli, sağlam və dayanıqlı iqtisadi mühit hər birimizin gündəlik həyatında özünü göstərməkdədir.\n...Bu gün Azərbaycanın qazandığı uğurlar dünyanın diqqət mərkəzindədir. Ölkə Prezidenti cənab İlham Əliyevin yeritdiyi daxili və xarici siyasət xətti demokratik inkişaf prinsiplərinin tələblərinə, insan hüquqlarının qorunmasına tam təminat verir. Ümummilli lider Heydər Əliyevin yolu ilə gedən doğma Azərbaycanımızın hər günü sosial-iqtisadi həyatda əldə olunmuş mühüm dəyişikliklərlə yadda qalır.\nUlu öndərin quruculuq xətti muxtar respublikamızda da uğurla davam etdirilir. Bu gün diyarımızda genişmiqyaslı quruculuq, abadlıq işləri aparılır, yeni emal, sənaye müəssisələri istifadəyə verilir, yeni iş yerləri açılır, əhalinin sosial rifahı yaxşılaşdırılır. Böyük öndərin miras qoyub getdiyi siyasi xətt, ideologiya o qədər bəşəri, o qədər yaşarıdır ki, artıq Azərbaycan xalqının taleyində əvəz edilməyəcək bir ictimai düstura çevrilmişdir. Elə Heydər Əliyev böyüklüyü, Heydər Əliyev dühasının təntənəsi də məhz bundadır. Onun göstərdiyi yol alternativsizdir. Nə qədər ki müstəqil Azərbaycan dövləti, Azərbaycan xalqı var, ulu öndərimiz Heydər Əliyev də var olacaqdır.\nSonda liseyin şagirdləri muzeyin eksponatları ilə tanış olmuşlar.


Hulusi Akar:İşğal olunmuş torpaqları azad etmək müqəddəs borcdur\nHulusi Akar: “İşğal olunmuş torpaqları azad etmək müqəddəs borcdur”\n21639 | 2020-11-21 12:28:01\nAzərbaycan Silahlı Qüvvələri böyük uğura imza ataraq 30 ilə yaxın Ermənistan tərəfindən işğal olunmuş ərazilərini geri aldı.\nAdalet.az xəbər verir ki, bunu Türkiyənin Milli Müdafiə naziri Hulusi Akar deyib.\nO bildirib: "Rusiya ilə danışıqlar apardıq. Azərbaycanlı qardaşlarımızın bütün haqq və mənafeyinin qorunması məsələsində edilməsi lazım olan hər şeyi etdik, bundan sonra da edəcəyik”.\nAkar Azərbaycana hərbi qüvvələrin göndərilməsi ilə bağlı sənədin qəbul edildiyini xatırladıb:\n"Hazırlıqlar tamamlanıb. Sənədə uyğun olaraq türk hərbçilər Azərbaycandakı vəzifələrini icra edəcək. Bununla əlaqədar olaraq Quru Qoşunlarımız işlərini tamamladı. Hava Qüvvələrimiz onların daşınmasına hazırdır".\nBəzi qərb siyasətçilərinin "Azərbaycan Ordusu Qarabağı yandırdı və yıxdı" ifadələrinə reaksiya verən nazir Akar deyib:\n"Bu, reallıqdan uzaq açıqlamalar tamamilə yanlışdır. Azərbaycan Ordusu beynəlxalq hüquqa zidd bir şey etmədi. Gördüyü işin mahiyyəti 30 ildir ərazilərinin işğal altında olmasıdır. Hər kəs bunu bilməlidir. İnsanın vətənini qorumaq, işğal altındakı torpaqları xilas etməsi müqəddəs bir borcudur. Azərbaycan Ordusu bunu edir. Ermənistan ordusu isə bütün dünyanın gözü önündə Azərbaycanın mülki insanlarını, yaşayış məntəqlərini, şəhərləri bombaladı. Dünya bunu gördü, amma bəziləri hələ də kor, hələ də kardır. Onların müasirlik, insan hüquqları, demokratiya, bitərəflik haqqında danışmaları həqiqətən mümkün deyil".


Yağlardan təkrar istifadənin orqanizmə təsiri\nYağlardan təkrar istifadənin orqanizmə təsiri Hadisə\n10 Avqust 12:06\nAzərbaycan Respublikası Qida Təhlükəsizliyi Agentliyinin (AQTA) “AQTA maarifləndirir” rubrikası davam edir. Rubrika çərçivəsində AQTA və Qida Təhlükəsizliyi İnstitutunun (AQTİ) mütəxəssisləri tərəfindən hazırlanan maarifləndirici materiallar, sağlam qidalanma ilə bağlı tövsiyələr, ölkədə qida təhlükəsizliyinin təmin olunması ilə bağlı zəruri məlumatlar oxucuların diqqətinə çatdırılır. AQTİ-nin Qida təhlükəsizliyi şöbəsinin mütəxəssisləri Aysel Məmmədova və Xədicə Doldolovanın hazırladığı budəfəki maarifləndirici mövzumuz isə yağların təkrar istifadəsinin orqanizmə mənfi təsiri haqqındadır.\nYağlar yeməklərə xüsusi dad və ləzzət verir. Lakin bəzən yağlardan dəfələrlə istifadə edilərək qidalar hazırlanır. Bu zaman yağların tərkibi dəyişərək təhlükəli birləşmələrə çevrilə bilir. Dəfələrlə qızdırılan yağlarda hazırlanan qidanın istehlakı orqanizmdə ciddi fəsadlara gətirib çıxara bilir.\nYağların təkrar istifadəsi təkcə bu qidaları qəbul edənlərin yox həm də hazırlayanların da sağlamlığına mənfi təsir göstərir. Belə ki, belə yağda qızardılmış nişastalı qidaların üst hissəsində zəhərli aldehidlər yaranır. Onlar gözün və tənəffüs yollarının selikli qişasını güclü şəkildə qıcıqlandırır, funksiyasını zədələyir. Zəhərli maddələr daxili orqanlarda, xüsusilə də sinir sistemi və qaraciyərdə daha ciddi fəsadlara səbəb olur. Ona görə də bütün zərərli təsirlərdən qorunmaq üçün yağlardan təkrar istifadəyə yol verməmək lazımdır.


Aktyorluq onun varlığında idi.\n130 yaşı tamamlanmış milli peşəkər teatrımızın inkişaf etməsində misilsiz xidmətləri ilə seçilən sənətkarlardan biri də Ağahüseyn Cavadovdur. Uzun illərdən bəri mahir bir komediya ustası kimi tanınan Azərbaycan.SSR xalq artisti Ağahüseyn Cavadov ən çox müasir dövrün tamaşaçılarına "Bəxtiyar", "Görüş", "Sehrli xalat", "Bir qalanın sirri", "Qızmar günəş altında", "O olmasın, bu olsun", "İstintaq davam edir", "Şərikli çörək", "Əhməd haradadır?" və s. filmlərdən tanışdır. Yəqin ki, bir çoxlarımız bu filmlərdə Ağahüseyn Cavadovun özünəməxsus ustalıqla yaratdığı istər baş rol, istərsə də epizodik rollarda ifa etdiyi məzəli, eyni zamanda təkrarsız ifasını xatırlayırıq. Hətta bəzi filmlərdə aktyorun dediyi bir çox ifadələri hərdən öz aramızda səsləndiririk.\nİndi aktyor olmağa nə var ki... Dekorasiya da var, hər cür şərait də var, üstəlik aktyorluq sənətinə yiyələnmək üçün təhsil almaq imkanı da. Eyni zamanda Azərbaycan teatrının təməlini qoyan məşhur sənətkarların zəngin yaradıcılıq irsi də var. Amma o vaxtlar çox çətin idi bu sənətlə məşğul olmaq. Aldığın cüzi maaşla ev-eşik saxlamaq. Bəzən elə olurdu ki, bu sənət fədailəri açıq havada, tarlalarda, kolxozlarda tamaşalar verirdilər.\nArabaların üstündə dekorasiya qururdular. Gecəli-gündüzlü çalışırdılar. Çünki sənətlərini sevirdilər. Azərbaycan mədəniyyətinin təməl daşını qoymaqları ilə fəxr edirdilər. Milli teatrımızın təşəkkülü, inkişafı üçün münbit zəmin yaradırdılar. Ona zəngin həyat materialı, real məişət mənzərələri, canlı insan nəfəsi verməklə, aktyor sənətini formalaşdırırdılar. Ağahüseyn Cavadov da məhz belə aktyorlardan biri idi.\nAğahüseyn Xəlil oğlu Cavadov 1894-cü ildə Bakıda anadan olmuşdur. Ömrünün 60 ilini səhnəyə həsr edən Ağahüseyn Cavadov da öz sələfləri kimi ilk təhsilini mollaxanada almışdır. Anası Hürmət xanım isə oğlunun oxumuş, savadlı olmasını çox istəyirdi. Lakin o dövrün ab-havası bir çoxları kimi Ağahüseyn Cavadovun da əl-qolunu bağlayırdı. A. Cavadov harda olursa-olsun teatr sənəti ilə maraqlanır, o dövrün görkəmli aktyorlarının, xüsusilə Sidqi Ruhullanın, Mirzəağa Əliyevin, Cahangir Zeynalovun, Hacıağa Abbasovun ifalarına tamaşa edir, onlarla bir sırada olmağı arzulayırdı. İlk addımlarını Tənqid-təbliğ teatrında atan Ağahüseyn Cavadovun sənət taleyi çox uğurlu olmuşdur. 1920-ci ildən səhnə fəaliyyətinə başlayan aktyor "Çin tanrısı", "Fırtına", "Ovod", "Anamın kitabı", "Qanlı səhra", "Bəxtsiz cavan", "Paris Noterdam kilsəsi", "Romanovların son günləri", "Namus" tamaşalarında yaratdığı obrazlarla tamaşaçıların geniş rəğbətini qazanır. Bu obrazların hərəsi ayrı-ayrılıqda süjet xəttinə görə bir-birindən kəskin surətdə fərqlənsə də, onun ifasının təkrarsızlığını sələfləri dönə-dönə qeyd edirdilər.\nZəngin yaradıcılıq imkanlarına malik olan Ağahüseyn Cavadov xarakterik və dramatik rolların da ustad ifaçılarından olub. Yumşaq, sakit təbiətə malik olan bu aktyorun yaratdığı obrazlar həmişə təbii, canlı və inandırıcı olub. Çünki aktyorluq bu insanın varlığında idi. Onun rəng və boyalarının zənginliyi və əlvanlığı, sənətinə ciddi münasibəti həm dramlarda, həm komediyalarda, həm də operettalarda bir-birindən fərqlənən orijinal obrazlar yaratmağa imkan vermişdir.\nMusiqili Komediya Teatrının repertuarının zənginləşməsində Ağahüseyn müəllimin böyük rolu olmuşdur. 1938-ci ildə o, yenicə təşkil edilmiş Azərbaycan Dövlət Musiqili Komediya Teatrına dəvət olunmuşdur. Burada o, "Ər və arvad", "Əlli yaşında cavan", "Beş manatlıq gəlin", "Arşın mal alan", "Toy kimindir", "Evli ikən subay" və sair əsərlərin səhnə həyatının uğurlu alınmasından ötrü böyük yaradıcılıq zəhmətinə qatlaşmışdır. Yaratdığı komik obrazlarla yadda qalan, sevilən, istər kiçik, istərsə də böyük rollarında həmişə gülüş doğuran satira və yumora imkan verən epizodların, səhnələrin daha canlı, daha parlaq olması üçün öz aktyorluq məharətindən istifadə edən sənətkar Mirzəağa Əliyev, Kazım Ziya, Fatma Qədri, Mustafa Mərdanov, Möhsün Sənani, Leyla Bədirbəyli, Barat Şəkinskaya, Hökumə Qurbanova, Ağasadıq Gəraybəyli kimi sənətkarlarla yanaşı çalışmışdır. Əsl sənət fədaisi olan bu insan həmişə, istər səhnədə, istərsə də həyatda təbiiliyi, səmimiliyi ilə hamıdan seçilmişdir. Ekranda yaratdığı obrazlar ciddi sənət axtarışları, dəqiq və zəngin həyat müşahidəsi sayəsində maraqlı ekran həyatı kəsb etmişdir. Ədəbi əsərlərimizin bir çoxunun efirdə və mavi ekranda səslənməsində Ağahüseyn Cavadovun xidməti böyük olmuşdur. O, ömrünün 60 ildən çoxunu səhnəyə vermiş və 200-dən artıq səhnə obrazı yaratmışdır. İstər klassik dramaturgiyanın nümunələrində, istərsə də müasir əsərlərimizdə eyni hərarət və səmimiyyətlə çıxış etmişdir. Yaratdığı obrazlar uzun müddət hafizələrdə yaşamışdır.\nAğahüseyn Cavadov Azərbaycan.SSR xalq artisti (1938) kimi fəxri ada layiq görülmüş, 2 dəfə "Şərəf nişanı" ordeni ilə təltif edilmişdir. Cavadov sənəti, Cavadov komizmi isə neçə-neçə sənətkar üçün əvəzsiz bir örnək olaraq Azərbaycan teatrının ayrılmaz tərkib hissəsi kimi bu gün də öyrənilir.\nDəmirçi Musa (Toy, S.Rəhman)\nBərbərzadə (Xoşbəxtlər, S.Rəhman)\nMəmişov (Məhəbbət, M.Ibrahimov)\nLuka Lukiç (Müfəttiş, N.Qoqol)\nBrabansio (Otello, V.Şekspir)\nİmran (Əcəb işə düşdük, S.Qurbanov)\nCopyright © 1998-2008 Sabuhi Novruzov


Rəsmilərin diqqəti Belarusdadır - VİDEO\nAvqustun 9-da Belarusda keçirilən prezident seçkiləri nəticəsində hazırkı prezident Aleksandr Lukaşenkonun 6-cı dəfə qalib olması özü ilə birlikdə dinc və iğtişaş dolu etirazları gətirib. Həm etirazçılar, həm də şəhərdə sakitlik yaratmağa çalışan güc strukturları arasında yaralananlar olub.\nBAKU.WS Baku.tv-yə istinadən xəbər verir ki, bununla birlikdə dünyanın diqqəti Şərqi Avropaya, məhz Belarusa yönəlib.\nÖtən gün Avropa parlamentinin prezidenti David Sassoli Belarus Prezidenti Lukaşenkonu zorakılıqdan çəkinməyə çağırıb. Tvitter hesabında paylaşım edən Sassoli Belarus xalqının etiraz etmək hüququ olduğunu, dövlət orqanları tərəfindən güc tətbiq edilməsinin beynəlxalq hüquqa görə nəticələrinin də olacağını bildirib.\nABŞ Dövlət katibi Mayk Pompeo da Belarusda prezident seçkisinin azad və ədalətli keçirilmədiyini və ölkədə baş verənlərdən narahat olduğunu bildirib. Pompeo bildirib ki, ABŞ Belarusda baş verənləri izləyir və etirazçılara qarşı tətbiq olunan zorakılıq barədə xəbərdarlıq edib. Pompeo ölkədə baş vermiş etiraz aksiyaları fonunda Belarusa qarşı sanksiya tətbiq edilməsini istisna etməyib.\nPolşanın Milli Müdafiə naziri Mariuş Blaşak isə NATO-nu Belarusdakı vəziyyətə qarışmamağa çağırıb. O qeyd edib ki, Belarusda görülən işlər ilk növbədə qonşuluq dəstəyi məsələsidir, bu cür hərəkətlər Şimali Atlantika alyansı üçün uyğun deyil.\nŞimal qonşumuz isə Belarusdakı son hadisələri yaxından izləyir. Rusiyanın Xarici İşlər Nazirliyinin rəsmi nümayəndəsi Mariya Zaxarova bildirib ki, Rusiya qardaş Belarus xalqına etibarlı müttəfiq və dost olub və qalır.\n"Biz görürük ki, ölkədə parçalanma yaratmaq və sabitliyi pozmaq üçün suveren bir dövlətin daxili işlərinə qarışmağa açıq cəhdlər edilir. Bu cür cəhdlər başqa ölkələrdə də edilir".\nMəşhurların da məsələ ilə bağlı müxtəlif fikirləri olub. Bir etirazçı tvitter paylaşımında İlon Mask və Bill Qeytsi işarələyərək onları ölkədə baş verənlərə təsir göstərməyə çağırıb, Mask isə “Bu barədə eşitmək ağırdır. Kömək üçün nə edə bilərik?” deyə cavab verib.\nİlham Əliyev Rusiyanın TASS informasiya agentliyinə müsahibə verib - TAM MƏTN Prezident yerli jurnalistlərə ilin yekunları ilə əlaqədar müsahibə verib - VİDEO (YENİLƏNİB) İlham Əliyev: "Elə ciddi çətinlikləri yada sala bilmirəm" - MÜSAHİBƏ İlham Əliyevin "Sputnik" agentliyinə müsahibəsi - TAM MƏTN Putinlə bağlı heç yerdə olmayan məlumatlar (FOTO)


Bu halda yaşamaz dedilər - İndi hər kəs onu almaq istəyir - VİDEO\nManisanın Sarıhanlı bölgəsində doğuş zamanı baytar tərəfindən çənəsinə ip bağlanaraq çəkilməsi nəticəsində çənəsi qırılan inək sahibinin baxımı ilə 15 ay içində 600 kiloqram çəkiyə çatıb.\nÇənəsinin olmaması səbəbi ilə qidalanmada çətinlik çəkəcəyi və bu səbəblə çox yaşamayacağı düşünülən inəyi fermer Süleyman Kiriş öz əlləri ilə bəsləməyə başlayıb. Doğulduğu zaman kəsməyi düşündüyü inəyi indi satmağa qıymır.\nBoşluqda sallanan dili ilə çənəsiz inək görənləri heyrətə düşürüb. Süleyman Kiriş 15 ayda 600 kiloqrama çatan inəyi alıcılarının sayının çox olduğunu, amma onu satmağı düşünmədiyini deyib. Belə bir heyvana baxdığı üçün Kənd Təsərrüfatı və Heyvançılıq Nazirliyinin ona mükafat verməsinin lazım olduğunu bildirib.


Quru Şampun: Saçı Bir Neçə Dəqiqəyə Təmiz Edir | Xanimxatin\nAnasayfa > Gözəllik > Quru Şampun: Saçı Bir Neçə Dəqiqəyə Təmiz Edir\n9 May 2016 Əlavə edildi, 304 Oxundu.\nTəmiz və baxımlı saçlar hər kəsin gözəlliyində təməl nöqtələrindən biridir. Biz hər zaman saçlarımızın təmiz olmasını diqqət etməli və onlara qulluq etməliyik. Lakin, bəzən olur ki, çox tələsirik və saçımızı yumağa, yenidən fenləməyə vaxtımız olmur. Bunun da çarəsi çoxdan tapılıb – quru şampun.\nQuru şampun toz və ya sprey halında olan vasitə olmaqla, çox sürətli şəkildə çirkli saçı təmiz göstərməyə nail olmaq üçün istifadə edilir. Əgər sizin həqiqətən də başınızı yumağa vaxtınız yoxdursa, bundan rahat seçiminiz ola bilməz.\nFlakonun içində olan müxtəlif ətirli tozun təsir qaydası çox sadədir: içindəki tərkib hissələri saçda olan çirk və yağlılığı içinə çəkərək, saçın təmiz görünməsini təmin edir. Lakin, bu tozun digər faydalı xüsusiyyətləri də mövcuddur. Quru şampun vasitəsilə saçlarınıza həcm də verə bilərsiniz. Bundan başqa sarışın xanımlar saçlarını rəngləyib və yenidən dibləri çıxıbsa, bu şampun vasitəsilə onları gizlədə də bilər. Pariklərin və şinyonların təmizlənməsi üçün də istifadə edilə bilər.\nQuru Şampunu ancaq və ancaq quru saçlara çəkmək lazımdır. İstifadə etməmişdən əvvəl flakonu yaxşıca silkələyin və daha sonra daranmış saçları hissə-hissə ayıraraq, tətbiq edin. Saçın dibinə daha çox olmaqla, bütün uzunluq boyu çəkin. Heç bir halda, həddindən artıq istifadə etməyin. Bu əks effekt yaradır və saçların daha da çirkli, yağlı görünməsinə səbəb olur.\nVasitəni saçlarınıza çəkdikdən sonra, 2-3 dəqiqə gözləyirsiniz ki, proses baş versin. Daha sonra yavaş hərəkətlərlə başınızın dərisini masaj edib, saçlarınızı silkələyib, daraya bilərsiniz. Quru şampunla birlikdə, saçlarınızdakı kir və yağ da yox olacaq.\nLakin, unutmayın ki, bu şampundan ancaq çox təcili olduğu hallarda istifadə etmək olar. Tez-tez istifadə olunduqda, saçlarda kəpəklənməyə də yol aça bilər.\nEtiketler: Quru saçlarQuru şampunSaçSaç baxımıŞampun\nMakiyajın silinməsi qaydaları\nBuzlu su ilə dırnaq boyanı tez qurut


Səyahət – Page 2 – BaramaMedia.az\n193 ölkə gəzmiş Xorxe Sançez\n“Kitab oxuyaraq üzməyi öyrənə bilmərsiniz; özünüzü dənizə ya da hovuza atmalısınız. Dünyanı tanımaq üçün də gəzmək lazımdır.” Yeddi dəfə dünya turuna çıxan və ən çox səyahət edənlər siyahısında ikinci sırada olan səyyah bu işi nəyə görə və necə ucuz yolla etdiyini açıqlayır. İspaniyalı Xorxe Sançez 63 yaşındadır.\nSəyahətinizi yaddaqalan etmək üçün 10 məsləhət\nAzərbaycanda kamp quracağınız 6 yaylaq\nYəqin ki, siz yaylağı yay mövsümündə mal-qara üçün nəzərdə tutulmuş otlaq yeri olaraq bilirsiniz. Amma xoşbəxtlikdən yaylaq sərinliyinə görə yay istirahəti üçün əlverişli olan dağ yeridir. Dünyada bu tip yerləri turizm cənnətinə çevirirlər. Hər il milyonlarla turist axın edir. Gecələməyə otelləri, qidalanmağa restoranları var. Ancaq unutmaq lazım deyil ki, istirahət yalnız otel, hostellərlə mümkündür. Azərbaycandakı...\nSəyahət bələdçiniz olacaq 10 tətbiq\nSəyahətə çıxmaq, bəzən işləməkdən belə yorucu ola bilər. Əvvəla yüzlərlə seçim arasından otel tapmaq, sonra da asudə vaxtlarınızı necə keçirəcəyinizi planlamalısınız. Bunun üçün müxtəlif yollar var. Bunlardan biri də mobil tətbiqlərdir. Aşağıdakı mobil tətbiqlər vasitəsilə istirahətdən həzz alın: 1. Skyscanner/ Kayak: Ən ucuz təyyarə biletini haradan tapacağınızı düşünürsünüzsə, müraciət etməli olduğunuz tətbiq Skyscanner-dir. Proqrama hara getmək...\nPraqada gedə biləcəyiniz muzeylər\nƏgər Çexiyaya səyahət planlaşdırırsınızsa və ya artıq Avropanın paytaxtı hesab edilən Praqadasınızsa, deməli nəfəsinizi dərmədən muzeylərə səyahət etməyin vaxtıdır. Çexiyanın Vltava çayının ortasından keçdiyi paytaxtı onlarla qalereya və muzeyə ev sahibliyi edir. 1. Kafka Muzeyi Vltava çayı üzərindəki Charles körpüsünün qüllələri altından keçdikdən sonra özünüzü çox qədim, kiçik binalarla dolu bir yerdə tapacaqsınız. Muzeyin, Kafkanın “pəncələri olan bir...\nMarch 17, 2018 May 30, 2018\nYaz tətilində səyahət edə biləcəyiniz 5 yer\nBahar aylarının gəlişi ilə bərabər təbiət canlanmağa başlayıb. Bu siyahıda sizlərə yaz tətilində gedib gəzə biləcəyiniz və təbiətindən zövq alacağınız yerləri təqdim edirik. Tokio, Yaponiya Minlərlə albalı ağacının və sakuranın yaz aylarında çiçəkləndiyi Tokio qışın bitməsini qeyd edir. Yaz Tokioya səfər etmək üçün əla vaxtdır. Sakura çiçəklərindən zövq almaq üçün Hanami adlı bir ritual da...


Muxtarova Əsməd Immaməddin qızı\nMuxtarova Əsməd Imamməmməd qızı\n1944-cü ildə Bakı şəhəri Buzovna qəsəbəsində anadan olub\nBuzovna qəsəbəsində 125 saylı orta məktəbdə təhsil alıb.\n1967-ci ildə Azərbaycan Dövlət Universitetinin Tarix fakültəsini fərqlənmə diplomu ilə bitirib.\n1974-cü ildə "Azərbaycan SSR-də ali təhsilin inkişafı (1959-1965-ci illər)" adlı namizədlik dissertasiyasını müdafiə edib.\n1991-ci ildə "Azərbaycan SSR-də kənd təsərrüfatı fəhlələri" adlı doktorluq dissertasiyasını müdafiə edib.\n26/11/2019, Prezident İlham Əliyevin digər sərəncamı ilə Bakı Dövlət Universitetinin 100 illiyi münasibətilə və Azərbaycanda təhsilin və elmin inkişafındakı xidmətlərinə görə Bakı Dövlət Universitetinin 3-cü dərəcəli “Əmək” ordeni ilə ilə təltif edilib\n1967-1970-ci illərdə Azərbaycan Dövlət Universitetinin Tarix fakültəsinin əyani aspirantı olub.\n1971-cı ildən həmin fakültədə "SSRİ tarixi" kafedrasında çalışır.\n1992-ci ildən "Türk və Qafqaz xalqları tarixi kafedrası"nda çalışır.\n1999-cu ildən həmin kafedranın müdiridir.\n"Türk və Qafqaz xalqları tarixi (qədim və orta əsrlər dövrü)" fənni üzrə bakalavr pilləsində dərs aparır.\nMagistratura təhsil pilləsində "Türk dunyasi tarixi" ixtisasında "Türk xalqlarının dövlətçilik tarixi (qədim dövr və orta əsrlər)"; "Regionşünasliq-Qafqazşünasliq" ixtisasında "Qafqaza türk axınları" problemləri üzrə dərslər aparır.\n40-dan çox məqalənin, 2 monoqrafiyanın, 2 kitabın müəllifidir.\nRəhbəri olduğu 1 aspirant və 3 dissertant namizədlik dissertasiyası müdafiə edərək tarix elmləri namizədi alimlik dərəcəsi almışlar.\n1999-cu ildə nəşr etdirdiyi "Türk xalqlarının tarixi (qədim dövr və ota əsrlər)" dərsliyinə görə "Xatun" jurnalının redaksiya heyətinin və "Xatun" Əbədi Məclisinin təşkilat komitəsinin qərarı ilə "Sara Xatun" adına fəxri diplomla təltif edilib.\n1997-ci ildən nəşr olunmasina başlanmış, təsisçisi və baş redaktoru olduğu "Tarix və onun problemləri" elmi, nəzəri, metodik jurnal vasitəsi ilə Sank-Peterburqun Azərbaycanlı diasporası ilə, Moskva Dövlət Universiteti ilə, Daşkənd Universiteti ilə, İsrail, İran, Almaniya ilə əlaqələr yaradılmışdır.\nAzərbaycan-Koreya Mədəniyyət Mübadiləsi Assosiasiyasının təşkil etdiyi konfransda iştirak etmişdir. Bakı, 2006\nAzərbaycan Xalq Cümhuriyyətinin yuxarı Qarabağ və Zəngəzur bölgələrində erməni separatizm güclənməsi. həmmüəlif Taleh Cəfərov. Tarix və Onun Problemləri, N2 2018. s. 20-25\nBakı Dövlət Universiteti Azərbaycan Xalq Cümhuriyyətinin Təhsil Sahəsində ən Böyük Nailiyyətdir. həmmüəllif Prof. Anar Kərimov. Tarix və Onun Problemləri, 2019, N3, s.94-99


Sabunçu rayonunda “Pilot Layihə” çərşivəsində inşa edilmiş növbəti bina sakinlərinə mənzillərin açarı və çıxarışlar təqdim edilib\nAzərbaycan Respublikasının Prezidenti möhtərəm İlham Əliyev cənablarının təşəbbüsü ilə Bakı şəhərində XIX əsrin sonları, XX əsrin əvvəllərində inşa edilmiş, uzun illərdir ki, istismar müddəti keçmiş və bu səbəbdən yararsız hala düşmüş mənzil fondunun sökülərək, yerində yeni evlərin tikilməsi, sakinlərin mənzil-məişət şəraitinin yaxşılaşdırılması istiqamətində işlərə start verilmişdir.\nSabunçu rayonunda son illərdə aparılan abadlıq-quruculuq işlərinin davam etdirilməsi məqsədilə Möhtərəm cənab Prezidentin göstərişinə əsasən Azərbaycan Respublikasının Nazirlər Kabinetinin qəbul etdiyi 8 avqust 2015-ci il tarixli “Bakı şəhəri, Sabunçu rayonunun sosial-iqtisadi inkişafının sürətləndirilməsinə dair əlavə tədbirlər barədə” Qərarı ilə “Pilot layihə” formatında rayon ərazisində qəzalı vəziyyətdə olan binaların sökülərək yerində müasir tələblərə cavab verən yenilərinin tikilməsi və köçürülmüş sakinlərin bu binalarda mənzillərlə təmin olunması ilə əlaqədar genişmiqyaslı işlərin icrasına başlanılmışdır. Bu istiqamətdə ilk olaraq pilot layihə Sabunçu rayonunda reallaşıb.\nBu pilot layihənin davamı olaraq sentyabrın 28-də Bakıxanov qəsəbəsində dövlət tərəfindən inşa edilən növbəti binanın açılışı olub. Yaşayış binası 10 mərtəbəli, 2 girişli, 122 mənzillidir. Tam təmirli mənzillərin sahələri onların əvvəlki mənzillərinin sahəsindən 65% çoxdur. Tədbir çərçivəsində 40-dək ailəyə mənzillərinin açarları təhvil verilmişdir.\nVətəndaş məmnuniyyəti və rahatlığına xüsusi diqqət edən və daim ön planda tutan Əmlak Məsələləri Dövlət Komitəsi də öz fəaliyyət sahəsində mütəmadi olaraq sosialyönümlü tədbirlər keçirir. Komitə də həyata keçirilən bu pilot layihəyə öz dəstəyini verib. Həmin gün Komitə bina sakinlərinə mənzillərinə dair mülkiyyət hüququnu təsdiq edən çıxarışlar təqdim edib. “Kütləvi çıxarış” kampaniya çərçivəsində 40-a yaxın sakinə birbaşa yaşadıqları ərazilərdə əmlaklarına dair çıxarışlar verilib. Xidmətin bilavasitə vətəndaşın ünvanındaca göstərilməsi onların vaxt itkisinin qarşısını almaqla işini sadələşdirir. Belə kampaniyaya paytaxt və digər şəhərlərdə yerləşən hündürmərtəbəli binalardakı mənzillərlə yanaşı regionlarda fərdi yaşayış evləri və torpaq sahələri də geniş şəkildə cəlb olunur.\nBu tədbirlərin əsas məqsədi vətəndaşların mülkiyyət hüquqlarının daha səmərəli təmin olunması, qeydiyyat xidmətlərinin modernləşdirilməsi, xidmətlərin vətəndaşlara birbaşa yerlərdə çatdırılması, şəffaflıq və əlçatanlığın artırılmasıdır.\nKütləvi çıxarış” kampaniyası təkcə sənədlərin qəbulu və çıxarışların paylanmasını nəzərdə tutmur. Kampaniya zamanı müraciət edən və sənədlərində hər hansı çatışmazlıq olan sakinlərə birbaşa yerlərdə hüquqi xidmət göstərilir. Bundan başqa bütün hallarda vətəndaşlara əmlakın qeydiyyatının faydaları, üstünlükləri, rahatlıqları barədə məlumatlar verilir.\nKampaniyanın müntəzəm keçirilməsi hüquqi qeydiyyatlı əmlakların sayının artmasına, paytaxtla yanaşı regionlarda da leqal əmlak dövriyyəsinin və daşınmaz əmlak bazarının aktivləşməsinə gətirib çıxarır. Əmlakdan girov, ipoteka və digər əməliyyatlarda, eləcə də gəlir məqsədli müxtəlif proseslərdə istifadə oluna bilər.\n“Kütləvi çıxarış” kampaniyası ilə yanaşı respublikanın hər bir bölgəsində Komitənin xüsusi nəqliyyat vasitələri ilə vətəndaşlara fərdi qaydada gündəlik olaraq mobil ofis xidmətləri də göstərilir. Bu kampaniyalar çərçivəsində vətəndaşlara fərdi qaydada çıxarışların təqdim olunması, ilkin sənədlərin qəbulu həyata keçirilir\nQeyd edilməlidir ki, Komitənin göstərdiyi xidmətlərdə “bir pəncərə” prinsipini tətbiq etməklə də rahatlıq və operativlik təmin edilir. “Bir pəncərə” prinsipi sayəsində bələdiyyələr, vətəndaşlar, fiziki və hüquqi şəxslər onlara məxsus daşınmaz əmlakı və torpaq sahələrini yalnız bir ünvanda – komitənin Daşınmaz Əmlakın Dövlət Reyestri Xidmətinin ərazi idarələrində qeydiyyata aldıra bilirlər.\nCari il ərzində 17 Kütləvi çıxarış” kampaniyası keçirilib. Bunlardan 4-ü paytaxtda, 13-ü isə regionlarda baş tutub.\nKomitə tərəfindən bu ilin sonunadək paytaxt və regionlarda mobil ofis xidmətləri, həmçinin “Kütləvi çıxarış” kampaniyaları davam etdiriləcək.


"The Atlas of Beauty" layihəsinin bu dəfə ki, qəhrəmanı azərbaycanlı qız oldu - YAAZ\nHomeSosial“The Atlas of Beauty” layihəsinin bu dəfə ki, qəhrəmanı azərbaycanlı qız oldu\nSen. 02, 2016 at 1:42 axşam\n“The Atlas of Beauty” layihəsinin bu dəfə ki, qəhrəmanı azərbaycanlı qız oldu\nazerbaycanFidansliderThe Atlas Of BeautyThe Atlas Of Beautyde azerbaycanli qiz\nRumıniyalı fotoqraf Mihaela Noroc’un layihəsi olan “The Atlas of Beauty”nin bu dəfə ki qəhrəmanı azərbaycanlı qız oldu.\nThe Atlas of Beauty, yəni Gözəllik Atlası, Mihaela Noroc adlı səyyah-fotoqrafın başlatdığı bir proyektdir. Yəqin ki, bu haqqda mütləq eşitmisiniz. Mihaela bu layihə çərçivəsində dünyanın hər yerini gəzib bölgə qadınlarının şəkillərini çəkir. Bu dəfə ki qəhrəmanı isə Fidan adlı azerbaycanli bir xanım olub.\nBəs The Atlas of Beauty (Gözəllik Atlası) Nədir?\nMihaela, içdən və xaricdən, hər halıyla gözəl olan, özünə bir şəkildə ilham verən, ətrafına işıq saçan qadınların şəkillərini çəkir. Bunlar arasında məşhur gözəllik anlayışına uyğun gələni də var, uyğun gəlməyəni də.\nBu layihədən bəhs edən məşhur saytlarda, günümüz gözəllik standartlarına uyğun gələn qadınların fotoşəkillərinin siyahıda olması sizi yanıltmasın. Dünya qadınlarının gözəlliyini qadın gözündən bizə təqdim edən bu layihəni birbaşa öz səhifəsindən araşdırmaqda fayda vardır.\nRumıniyalı Mihaela, artıq bir neçə ildir dünyanı gəzir və dünyanın hər yerindən qadınların şəklini çəkir. 27 yaşındaykən adi həyatını tərk edib bütün təcrübəsini və enerjisini bu işə sərf edən Mihaela, atası rəssam olduğu üçün rənglərə və ətrafında görülməmiş gözəllikləri görməyə kiçikliyindən bəri adət etdiyini söyləyir.\nTags :azerbaycanFidansliderThe Atlas Of BeautyThe Atlas Of Beautyde azerbaycanli qiz\nLG G6 kamerasıyla çəkilən fotolar